U ponedeljak: Počinje upis đaka prvaka, roditeljima olakšan posao · gradski.online\nU ponedeljak: Počinje upis đaka prvaka, roditeljima olakšan posao\nKIKINDA- Prvog aprila zvanično će početi upis đaka prvaka u svim gradskim i seoskim školama. Upis će trajati do 19. aprila, a očekuje se da će u školske klupe prvi put sesti oko 450 mališana. Ove godine roditeljima je olakašan posao jer škole elektronski pribavljaju izvod iz matične knjige rođenih i dokaz o prebivalištu.\nRoditelji odnosno staratelji dužni su da prilikom prijvaljivanja ponesu samo dokaz o zdravstvenom pregledu deteta. Kako stoji u saopštenju Gradske uprave, u prvi razred školske 2019/2020. godine upisuju se deca koja do 1. septembra napune najmanje šest i po, a najviše sedam i po godina.\nObavezu upisa u prvi razred imaju roditelji ili staratelji dece rođene od 1. marta 2012. do 28. februara 2013. godine. U prvi razred sa šest i po godina mogu da se upišu deca nakon provere spremnosti koju obavlja psiholog škole.\nAko dete od sedam i po godina zbog bolesti ili drugih opravdanih razloga nije upisano u prvi razred, može da se upiše u prvi ili odgovarajuće razrede na osnovu provere znanja. U selima će se prijaljivanje za upis obavljati u osnovnim školama.\nU gradskim se izabarana škola do 1. februara smatra i zvanično upisanom. Gradska uprava seoskim školama dostavila je izvod iz evidencije matičara i spisak dece iz predškolske ustanove koja treba da budu upisana u školu. Tokom maja roditelji će biti pozivani na proveru spremnosti deteta za polazak u školu.\nPrethodnoŽelite extra zabavu, nema problema: Dođite u Pivnicu, čeka vas EXTRA BEND\nSledećeSvaka čast: Gimnazijalci sakupljali novac za napuštene životinje, svi hteli da pomaze Reksa


Radio 021 21.09.2020\nTadž Mahal danas je ponovo otvoren za posetioce nakon šest meseci, što je najduži period u kojem je ikada bio zatvoren, dok u Indiji i dalje raste broj zaraženih virusom korona. Mauzolej je zatvoren u martu, a sada će moći da ugosti 5.000… »\nTadž Mahal otvoren za turiste nakon šest meseci\nN1 Info 21.09.2020\nNakon šest meseci ponovo je otvoren istorijski arhitektonski spomenik Tadž Mahal, koji je zatvoren u okviru mera borbe protiv pandemije COVID-19. BBC prenosi da će kompleks Tadž Mahala biti otvoren, ali da će posete biti organizovane za ograničen… »\nJedna od najpoznatijih svetskih građevina, Tadž Mahal, danas je ponovo otovorena za posetioce nakon šest meseci, što je najduži period u kojem je ikada bio zatvoren, dok u Indiji i dalje raste broj zaraženih korona virusom. Mauzolej je zatvoren u… »\nVečernje novosti 21.09.2020\nTurizam se vraća na noge. Jedna od najpoznatijih svetskih građevina, Tadž Mahal, danas je ponovo otovorena za posetioce nakon šest meseci, što je najduži period u kojem je ikada bio zatvoren, dok u Indiji i dalje raste broj zaraženih korona… »\nMauzolej je zatvoren kada su u Indiji uvedene preventivne mere u cilju sprečavanja širenja pandemije korona virusa. Jedna od najpoznatijih svetskih građevina, Tadž Mahal, danas je ponovo otovorena za posetioce posle šest meseci, što je najduži… »\nSrbija danas 05.07.2020\nJedna od najvećih turističkih atrakcija u Indiji, Tadž Mahal sutra će posle tri meseca ponovo biti otovrena za posetioce, koji će morati da nose maske i održavaju distancu. Kako je na Tviteru objavilo indijsko ministarstvo turizma, posetiocima… »\nPredavanje „Indija - Iskustvo života” u čačanskom Domu kulture\nGlas Zapadne Srbije 18.06.2020\nČačak - U petak 19. juna sa početkom u 20 časova, biće održano predavanje „Indija - Iskustvo života”. Na ovom predavanju govoriće Petar Sretenović, turistički vodič. „Zašto je Indija iskustvo koje svako treba da doživi? Šta to u sebi… »\nJednu od najlepših svetskih građevina Tadž Mahal u Indiji, oštetilo je snažno nevreme praćeno olujnim vetrom koji je duvao oko 130 kilometara na sat. Oštećena su ulazna vrata, deo minareta i dve ograde. Olujni vetar oštetio je i urušio stubove… »\nSandžak haber 01.06.2020\nJedna od najpoznatijih građavina na svetu, indijski Tadž Mahal, malo je oštećen u petak u oluji sa grmljavinom koja je pogodila okrug Agra u saveznoj državi Utar Pradeš. U oluji su oštećene dve ograde, jedna vrata i lažni plafon u mauzoleju… »\nŽenama pripala glavna ministarstva u novom kabinetu premijera Kanade


Novi zemljotres, jačine 4,1 stepena Rihtera, pogodio je danas sjeveroistočni dio Crne Gore, uz granicu sa Kosovom, nakon što je prošlog mjeseca nešto jači potres izazvao štetu na stotinama kuća u plavskoj opštini, saopštili su seizmolozi.\nDanašnji potres, sa epicentrom 55 kilometar sjeveroistočno od Podgorice i 34 kilometara od kosovske opštine Peć, registrovan je nešto poslije 14 sati a osjetio se u centralnom dijelu zemlje i glavnom gradu Podgorici.\n“Sektor za seizmologiju Zavoda za hidrometeorologiju I seizmologiju je dana 11. Februara 2018. godine, u 14 časova i 5 minuta registrovao zemljotres srednje jačine sa epicentrom na osam kilometara sjeverozapadno od Plava, Crna Gora”, saopštili su crnogorski seizmolozi.\nZvaničnici navode da je jačina zemljotresa u žarištu iznosila četiri stepena Rihterove skale, što odgovara epicentralnom intenzitetu od 6 stepeni Merkalijeve skale, kao i da je žarište potresa locirano na dubini od devet kilometara.\n“Na osnovu numeričkog modela promjene intenziteta sa rastojanjem u ovom regionu, magnitude zemljotresa I dubine hipocentra, ovaj zemljotres je mogao izazvati manje materijalne štete u epicentralnom području”, saopštio je Sektor za seizmologiju Zavoda za hidrometeorologiju I seizmologiju Crne Gore.\nProšlog mjeseca zemljotres od 5,2 stepeni Rihterove skale, a zatim i serija manjih potresa, uznemirili su mještane Plava i okolnih mjesta, a stotine domaćinstava prijavilo je štetu na kućama i drugim oštećenim objektima.


URUČENI KLJUČEVI STANOVA ZA 20 PORODICA U RAŠKOVCU | Kozarski Vjesnik - Radio televizija Prijedor\nHome Vijesti URUČENI KLJUČEVI STANOVA ZA 20 PORODICA U RAŠKOVCU\nUručivanjem ključeva za 20 interno raseljenih porodica, danas je svečano otvorena stambena zgrada u Ulici Muharema Suljanovića u Raškovcu. Ova zgrada izgrađena je u okviru Projekta zatvaranja kolektivnih centara i alternativnog smještaja CEB2. Ukupna vrijednost projekta je 1.700.000 KM, od čega je Vlada RS izdvojila 1,4 miliona, a Grad Prijedor oko 300.000 KM. U okviru ovog projekta, stanovi su kompletno opremljeni namještajem i bijelom tehnikom.\n“Potpuno sam svjestan da je to urađeno gotovo 26 godina poslije rata, ali i ova zgrada je dokaz da Vlada Republike Srpske i dalje misli na izbjeglice, raseljene i povratnike, kojima je neophodno stambeno zbrinjavanje”, rekao je Ljubo Ninković, vršilac dužnosti direktora Sekretarijata za raseljena lica i migracije RS.\nOn je podsjetio da su u Prijedoru, kroz ovaj vid kolektivnog stanovanja, stambeno riješene 102 porodice i 25 porodica kroz individualno stanovanje. Putem zajedničkih projekata i domaćih ulaganja, Vlada RS je, u posljednjih šest godina, u Prijedoru uložila preko šest miliona KM, rekao je Ninković.\nGradonačelnik Dalibor Pavlović rekao je da je Grad dodatno izdvojio 25.000 KM, da bi stanarima ove zgrade obezbijedili grijanje na pelet umjesto na drvo.\n“Danas useljenih 20 porodica, Grad Prijedor će i ubuduće pomagati kroz subvencije zakupnine, vode i kanalizacije, a cilj nam je i da za najugroženije korisnike omogućimo subvencije za grijanje i struju”, rekao je Pavlović i podsjetio da su zbog stanara ove i susjedne zgrade u Raškovcu, koja je otvorena prošlog mjeseca, uveli novu prigradsku liniju.\nOpširnije večeras u emisiji “Prijedor danas” u 20 časova.\nPrethodniPREDSTAVNICI MOSKOVSKOG UNIVERZITETA U CENTRU „SUNCE“\nSlijedećiOBILJEŽEN ,,DAN BEZ AUTOMOBILA”


Angela, to tako ne funkcioniše: Tramp napao Nemačku da duguje za NATO hiljadu milijardi dolara - Sputnjik Srbija\n09:28 21.06.2020 Preuzmite kraći link\nPredsednik SAD Donald Tramp napao je Nemačku, rekavši da duguje NATO bilion dolara, odnosno hiljadu milijardi dolara.\nTramp je, u obraćanju okupljenima na predizbornom skupu u Tulsi, rekao da SAD povlače 10.000 svojih vojnika iz Nemačke, jer Berlin duguje NATO, na osnovu nedovoljnih izdataka za odbranu u poslednjih 25 godina, bilion dolara, prenosi Tanjug.\nPonovio je kritiku na račun Nemačke zbog gasovoda Severni tok 2, upitavši „treba da štitimo Nemačku od Rusije, ali Nemačka plaća milijarde za energiju iz novog gasovoda Rusiji“.\nU svom govoru on je, kako prenose nemački mediji, u pet navrata pomenuo „Angelu“, nemačku kancelarku Angelu Merkel, i upitao šta je sa novcem koji je Nemačka proteklih 25 godina premalo izdvajala za odbranu.\nKazao je da mu je Merkelova prošle godine obećala da će do 2030. ili možda 2032. ispuniti cilj od dva odsto BDP-a za odbranu.\n„Ne Angela, to tako ne funkcioniše“, poručio je Tramp dodajući da će SAD sve dok budu debatovale sa Nemačkom o izdacima za odbranu smanjiti svoje snage u toj zemlji.


KOMPLETAN LJUBAVNI HOROSKOP ZA 2018-TU GODINU: OČEKUJE VAS SVADBA, PRONALAZAK ŽIVOTNOG PARTERA I PRAVA LJUBAV – Stranica 10 – Srebrenik.info\nTreći kvartal – u ovom periodu vam sleduje još jedna “doza” pomračenja koja se vezuju za vaše polje ličnosti I polje emotivnih I bračnih partnerstava. U prevodu – držite se dobro, jer je ovo poslednji period kada morate da se istinski borite za svoje ljubavne priče. Budite svesni da će neke od veza u ovim mesecima pući i prestati da postoje.\nZapitajte se šta je ono što vam je istinski vredno i važno…..Neki od zauzetih Lavova mogu odlučiti da sebe i svoje potrebe stave na prvo mesto, iako su svesni da je to na uštrb emotivne veze ili braka u kojem su. Slobodni Lavovi i u ovom periodu su u svom standardnom raspoloženju za 2018-u godinu, a ono je – uživanje, uživanje, uživanje i maksimalna sloboda…\nČetvrti kvartal – retrogradna Venera u vašem polju doma donosi jake opcije da se neki poljuljani odnosi srede i smire. Naravno, svesni ste da ćete morati da se vratite na priče koje ste do sada propuštali sa voljenom osobom, kao i da priznate neke svoje greške. Ulazak Jupitera u vaše polje ljubavi i dobar aspekt koji pravi na vaš znak doneće od novembra meseca konačno popravljanje odnosa i jačanje stabilnosti.\nSlobodni Lavovi će za to vreme morati da prođu turu vraćanja bivših partnera, a neki od vas će morati da priznaju sami sebi da su možda pogrešili što se nisu više potrudili u prošlosti oko neke osobe.No, i vama Jupiter u polju ljubavi sada donosi mogućnost da najzad uđete u jednu ozbiljnu priču.Bio je i red, jel da ?


Huseinu Kavazoviću novi mandat reisu-l-uleme | Novosti.RS\n12. 10. 2019. u 16:46\nNovi reisu-l-ulema Islamske zajednice u Bosni i Hercegovini je Husein Kavazović, odlučeno je današnjim tajnim glasanjem Izbornog tela Islamske zajednice u BiH koje je završeno u Sarajevu\nNovi reisu-l-ulema Islamske zajednice u Bosni i Hercegovini je Husein Kavazović, odlučeno je današnjim tajnim glasanjem Izbornog tela Islamske zajednice u BiH koje je završeno u Sarajevu.\nKavazovićev jedini protivkandidat danas je bio Muamer Zukorlić. Novi reis, koji je i do sada bio na toj funkciji, dobio je 291 glas, dok je Zukorlić osvojio 82, preneo je Avaz.ba.\nInauguracija ce biti obavljena narednog meseca.\nJel Zukorlicu sad jasno gde je na mapi Bosnjaka u Bosni?


Promene na klupi Crne Gore: Radulović menja Hadžibegića i kreće u napad na Svetsko prvenstvo - Telegraf.rs\n28/12/20 | 12:44 ≫ 14:36\nPromene na klupi Crne Gore: Radulović menja Hadžibegića i kreće u napad na Svetsko prvenstvo\nDosadašnjem selektoru neće biti ponuđen novi ugovor, potvrđeno je Telegrafu\nPromene u Fudbalskom savezu Crne Gore. Kako je potvrđeno Telegrafu, novi selektor tamošnje reprezentacije biće Miodrag Radulović, koji će zameniti Faruka Hadžibegića.\nDosadašnjem selektoru neće biti ponuđen novi ugovor, pa će se na današnjoj sednici samo formalno označiti raskid saranje. Hadžibegić je sa Crnogorcima imao sasvim solidne rezultate, uspeo je da izbori plasman u Diviziju B u Ligi nacija, ali uprkos tome odlazi sa klupe.\nNovi selektor je trenersku karijeru gradio na tlu Azije. Bio je selektor Mjanmara i Libana, a pored toga je vodio Pakhtakor, Kazmu, Atirau, a poslednji posao bio je u Zob Ahanu iz Irana. Radulović je između ostalog trenirao i ekipu Budućnosti, a bio je pomoćnik selektora u reprezentaciji Srbije i Crne Gore do 21 godine.\nU igračkoj karijeri više puta je igrao za podgoričku Budućnost, potom Sutjesku, Hajduk iz Kule i grčki Pijerikos. A pred njim je jako težak zadatak na klupi, pošto se Crna Gora nalazi u grupi sa Holandijom, Turskom, Norveškom, Letonijom i Gibraltarom u kvalifikacijama za Svetsko prvenstvo 2022. godine.\nDejo našao Tumbinog naslednika posle kosovske drame: Faruk Hadžibegić najbliži klupi Crne Gore\nCrna Gora preživela gostovanje u Hrvatskoj


U okviru projekta OSI stekli vještine koje će im pomoći prilikom zapošljavanja | Analitika - Informativni Portal\nU okviru projekta OSI stekli vještine koje će im pomoći prilikom zapošljavanja\nOd sedam osoba sa invaliditetom (OSI), koje su bile uključene u projekat Novim vještinama do smanjenja nezaposlenosti lica sa invaliditetom, šest je nastavilo da radi na ugovor od sedam mjeseci, saopšteno je na pres konferenciji Udruženja paraplegičara Podgorica.\nObjavljeno: 14. 06. 2018 - 13:19 Promjenite veličinu teksta: A A A\nOn je pojasnio da je sedam OSI bilo uključeno u projekat.\n„Nakon završene obuke koja je trajala tri mjeseca, šest osoba sa invaliditetom je nastavilo po ugovoru o radu sedam mjeseci da radi, od kojih je dvoje bilo zaposleno u Agenciju PORTAS, dvoje u Udruženju paraplegičara Podgorica, a dvoje u Stonoteniskom klubu osoba sa invaliditetom Luča“, naveo je Bašanović.\n„Sprovođenjem radne prakse u okviru Centra, učesnici programa imali su mogućnost da se upoznaju sa jednim dijelom obaveza sa kojima se susreću zaposleni u okviru Centra svakodnevno obavljajujući svoje djelatnosti, ali su imali mogućnost da postave sva pitanja koja su im bila od značaja i da se uključe u aktivnosti koje obavljaju zaposleni u okviru Centra“, navela je Milović.\nOna je kazala da, s obzirom da Centar raspolaže sa elementima pristupačnosti za kretanja OSI, u toj ustanovi su učestvovale dvije osobe koje su korisnici invalidskih kolica.\n„Učesnicima projekta omogućili smo da prođu obuku o postupku sprovođenja dijela radnog prava. Zaposleni su pokazali veliko interesovanje, volju i istrajnost u savladavanju programa i sadržaja obuke, i dostigli su jako visok nivou osposobljenosti za obavljanje navedenih poslova, uz povremeni nadzor i eventualnu pomoć“, navela je Rakonjac Zogović.\nUčesnica projekta, Slobodanka Gurišić, rekla je da joj je projekat Udruženja paraplegičara Podgorica prvi u kojem je učestvovala, navodeći da je stekla veliko iskustvo koje će joj sjutra pomoći na stalnom poslu.\n„Smatram da treba da nađemo stalno zaposlenje jer projekti nisu rješenje, pogotovo za OSI, jer kad se završi jedan projekat mi nemamo šta drugo da radimo. Apelujem na sve da zapošljavaju OSI, jer nam je to zaista potrebno“, istakla je Gurušić.


Jemen: U avionskom napadu ubijeno 11 članova jedne porodice\n► Jemen: U avionskom napadu ubijeno 11 članova jedne porodice\nJemenski zvaničnici su saopštili da je 11 članova jedne porodice danas poginulo kada je njihovu kuću pogodila bomba tokom napada aviona koalicije predvođene Saudijskom Arabijom u ratom razorenom gradu Taizu, na zapadu Jemena.\nZvaničnici su naveli da je pogođena kuća u južnoj četvrti El Salv, u blizini linije fronta, gde je teško razlikovati pobunjenike od pripadnika vladinih snaga.\nTaiz, kulturni centar Jemena, poslednjih godinu i po dana podeljen je između snaga koje podržava koalicija i šiitskih pobunjenika, Hutija.\nBorbe su se pojačale poslednjih dana u El Salvu odkale su mnoge porodice pobegle.\nPožar u skladištu Svetskog programa UN za hranu u Jemenu\nU skladištu Svetskog programa UN za hranu u lučkom gradu Hudaida na jemenskoj obali Crvenog mora izbio je danas požar.\nFrancuski ministar: Pobunjenike u Jemenu naoružava Iran\nŠef francuske diplomatije Žan-Iv Le Drian izjavio je danas da Iran naoružava šiitske pobunjenike u Jemenu.\nUnicef: Dva miliona dece u Jemenu ne ide u školu\nGotovo milion dece napustilo je školu od kad su eskalirali sukobi u Jemenu u martu 2015. godine čime se povećalo na dva miliona broj dece u toj zemlji koji ne idu u školu, proizilazi iz studije...\nSavet bezbednosti Ujedinjenih nacija (UN) pozvao je danas zaraćene strane u Jemenu da obezbede pristup humanitarne pomoći u sve ugrožene oblasti, navodeći da oko 22 miliona ljudi čeka pomoć u...


Beta 19. septembra 2019. 19:10\nLider Srpske demokratske stranke (SDS) i ministar spoljne trgovine u Savetu ministara BiH Mirko Šarović izjavio je da će se odazvati na poziv predsednika Srbije Aleksandra Vučića, koji bi se u subotu u Beogradu trebalo da sastane sa predsednicima parlamentarnih političkih stranaka iz Republike Srpske.\n„Ne znam o čemu će se razgovarati i šta je tema razgovora. Svakako ću otići, jer to je poziv predsednika susedne države. Videćemo o čemu će se razgovarati u Beogradu“, kazao je Šarović novinarima u Sarajevu posle sednice Saveta ministara.\nNa pitanje kako komentariše izjavu Dragana Mektića, ministra bezbednosti BiH i člana SDS-a da on, da je predsednik te stranke, ne bi išao na taj sastanak, zato što je Vučić učinio sve da odmogne SDS-u na prethodnim izborima, Šarović je odgovorio da on ne zna šta bi učinio Mektić, ali da će on otići na sastanak.\nSrpski član Predsedništva BiH Milorad Dodik izjavi je juče da će predsednici parlamentarnih stranka iz RS u subotu ići na sastanak sa Vučićem, kako bi se razmotrila najnovija Deklaracija SDA, kojom se zagovaraju ustavne promene u BiH i uspostavljanje Republike BiH.\nIz Beograda zvanično još nije potvrđeno održavanje ovog sastanka.\nUpitan da prokomentariše neformalni sastanak najviših funkcionera SNSD-a sa liderima stranaka koje participiraju u Savetu ministara BiH, SDS-a i PDP-a, Šarović je rekao da ne komentariše neformalne sastanke.\nDodao je da takve sastanke sa predstavnicima vlasti u RS ima svakodnevno.\n„Što se tiče poziva da izađemo iz Saveta ministara, SNSD nas stalno na to poziva, naš odgovor je uvijek isti i poznat vam je, mi to nećemo uraditi“, kazao Šarović.


“CILJ JE DA OBEZBIJEDIMO VEĆI STANDARD” Dodik sa predstavnicima udruženja za djecu sa poteškoćama u razvoju - Srpskainfo\n“DODATNO UNAPRIJEDITI DOBRU SARADNJU” Sastanak Dodika i novoimenovog ambasadora Turske u BiH\n– Cilj je da se obezbijedi daleko veći standard usluga i podrške ovim udruženjima i njihovim članovima. Drugo, odlična ideja je da se obezbijedi lokacija u Banjaluci da se naprave svi objekti potrebni za njihov rad, i to na 1.500 do 2.000 metara kvadratnih… Preuzeo sam odgovornost da budem predsjednik građevinskog odbora za taj objekat – izjavio je Dodik novinarima u Banjaluci.\n– Imamo odličan temelj da kao društvo nastavimo saradnju i budemo jedna od najuspješnijih zajednica koja će cjelovito, putem propisa i stvaranja logističkih uslova reagovati na potrebe ovih udruženja, djece i njihovih porodica, a sve da bi im se omogućila pomoć i što lakši život i funkcionisanje – naveo je Dodik.\nPomoć u toku pandmeije zime\n– Od sljedećeg mjeseca do marta naredne godine mi ćemo u kontinuitetu obezbijediti oko 300.000 KM za te potrebe i da ne bude zastoja u radu udruženja – rekao je Dodik.\nPonosan na rad Fonda solidarnosti\n– Treba da ostanemo humani, ali i naglasiti da je Srpska putem tog fonda sistemski riješila ovo pitanje. Nijedno dijete nije vraćeno i uvijek se tražio razlog više da se pomogne pa čak i da se u tom smjeru mijenjaju standardi i propisi -rekao je Dodik i dodao da tome uvijek treba dati društvenu pažnju.\nNastavak gradnje auto-puta Bijeljina-Rača\nDodik je ovom prilikom izjavio i da će Republika Srpska nastaviti da gradi auto-put od Rače do Bijeljine s ciljem da se Banjaluka spoji sa Beogradom.\nPolitika Milorad Dodiksastanakudruženja za djecu sa poteškoćama u razvoju


Pažljivkova predstava prvi put u Pančevu\npetak, 10. jun 2016. 08:03h\nDve saobraćajno-edukativne predstave (Pažljivkova predstava) za 280 učenika prvih razreda osnovnih škola „Branko Radičević“, „Jovan Jovanović Zmaj“, „Isidora Sekulić“, „Bratstvo-jedinstvo“ i „Dositej Obradović“ Omoljica održane su u sredu, 8. juna, u dvorani “Apolo”.\nPažljivko je objašnjavao učenicima kako treba da se ponašaju u tipičnim saobraćajnim situacijama, postavljao im pitanja i pozivao ih na aktivno učešće Grad Pančevo\nPredstave su organizovane u saradnji Agencije za bezbednost saobraćaja Republike Srbije i Komiteta za bezbednost saobraćaja grada Pančeva, uz podršku Doma omladine Pančevo.\nPre početka predstave učenicima su se obratili članica Gradskog veća grada Pančeva zadužena za obrazovanje mr Tatjana Božić i načelnik odeljenja za lokalne samouprave Agencije za bezbednost saobraćaja Republike Srbije Branko Stamatović.\nČlanica Veća mr Tatjana Božić istakla je značaj ovakvih edukativnih predstava rekavši da je Grad prepoznao potrebu da se najranjivijim učesnicima u saobraćaju omogući ovakav vid edukacije, kroz pesmu, igru i druženje, zahvalila se kolegama iz Agencije za bezbednost saobraćaja i pozdravila decu i nastavnike, dok je Branko Stamatović nakon pozdrava upućenom domaćinima, deci i nastavnicima, istakao kako Agencija na kraju i početku svake školske godine organizuje ovakav vid druženja sa mališanima i najavio početak predstave.\nU toku 45 minuta trajanja predstave, Pažljivko je objašnjavao učenicima kako treba da se ponašaju u tipičnim saobraćajnim situacijama, postavljao im pitanja i pozivao ih na aktivno učešće. Potom je prikazan crtani film „Pažljivko“ nakon kojeg su đaci dobili po primerak ilustrovane knjige „Pažljivkova pravila u saobraćaju“.\nAgencija za bezbednost saobraćaja RS svake školske godine, a posebno na početku i kraju, organizuje saobraćajno-obrazovne časove u gradovima širom Srbije i već petu godinu sprovodi kampanju „Pažljivko“, a ovo je prvi put da se ovakva predstava organizuje u gradu Pančevu. Akcija edukacije školske dece u oblasti bezbednosti saobraćaja se nastavlja u septembru.


Tema: Mišković treći najbogatiji čovek\nBeograd -- Bogatstvo Miroslava Miškovića, vlasnika Delta holdinga, iznosi 0,35 odsto BDP-a Srbije, pa je on, prema tom kriterijumu, treći najbogatiji građanin sveta. Na listi deset najbogatijih stanovnika sveta prema kriterijumu visine bruto domaćeg proizvoda (BDP) zemalja iz kojih svaki od njih dolazi, Mišković se sa imetkom od dve milijarde dolara nalazi na trećem mestu, objavio je slovenački poslovni dnevnik Finance.\nFinance se, prilikom pravljenja liste, služio podacima iz Forbsove liste najbogatijih, kao i istočnoevropskom skalom poljskog lista Vprost.\nMada lista nije odraz realnog bogatstva prve desetorice na globalnom nivou i znatno odskače od stvarnog stanja, ona ipak ilustrativno pokazuje njihovu, često i ne samo finansijsku, moć u zemljama iz kojih dolaze, konstatuje zagrebački „Jutarnji list”.\nMišković "nadmašio" Gejtsa, Deripasku i Bufeta\nSta reci, nego..........sunce ti *****.......\nRe: Mišković treći najbogatiji čovek\nOriginal postavio ShadowNinjaMan Bilo...\nPoslednja poruka: 21.09.2008., 23:30


Napad na članove SNPa u Gostilju – Vila As\nSinoć je užički internet portal zoomue.rs objavio vest da su predsednik Turističkog udruženja Gostilje Miroslav Tucović i predsednik Mesne zajednice Gostilje Ljubiša Todosijević, obojica članovi Srpske narodne partije, napadnuti lopatom od strane aktivista Srpske napredne stranke u jednom lokalu u Gostilju i tom prilikom zadobili lakše telesne povrede i zadržani su u Opštoj bolnici Užice na daljem ispitivanju. Ovu vest je za ZOOMUE potvrdio i član Predsedništva SNP-a Milan Stamatović.\nIncidentu, po rečima povređenog Miroslava Tucovića, inače i člana Opštinskog veća, nije predhodila nikakva svađa.\n“U kafanu u kojoj smo bili Todosijević i ja upali su potpredsednik Mesnog odbora SNS-a Miloš Tanović i član SNS-a Vlade Cvetić, koji je nasrnuo na nas lopatom nazivajući nas pogrdnim imenima”, kaže Tucović za ZOOMUE.\nPo rečima drugog povređenog Ljubiše Todosijevića, koji je i odbornik SO Čajetina, sukob nema nikakve lične konotacije, već isključivo političke.\n“Tenzije između naprednjaka i SNP-a u Gostilju postoje već neko vreme zbog neslaganja oko lokalnih problema. Ipak,ovako nešto neshvatljivo je da se dogodi”, kaže Todosijević koji je zadobio povredu oka.\nČlan Predsedništva SNP-a i predsednik opštine Čajetina Milan Stamatović podseća da ovo nije prvi napad naprednjaka na članove ove partije. “Ovako brutalan napad nije zabeležen u novijoj srpskoj istoriji. Moja poruka SNS-u je da preduzmu nešto kako bi se sprečili dalji sukobi. Ako se ovo dešava sada šta da očekujemo u predizbornoj kampanji”, kaže Stamatović za ZOOMUE.


Nastavljen "Servis personalne asistencije za osobe sa invaliditetom" u Podgorici :: Podgorica\nCrveni krst Crne Gore je ovih dana završio sve potrebne procedure oko angažovanja novih personalnih asistenata za osobe sa invaliditetom, tako da je projekat "Servis personalne asistencije za osobe sa invaliditetom" nastavljen u svom punom kapacitetu, saopšteno je iz te organizacije.\nKako su kazali, ovaj servis je Glavni grad Podgorica - Sekretarijat za socijalno staranje uveo 2018. godine kao pilot projekat, sa ciljem unapređenja kvaliteta života osoba sa invaliditetom na teritoriji Podgorice. Usluge koje osobe sa invaliditetom dobijaju kroj ovaj projekat su se pokazale veoma korisnim, pa je on nastavljen i u 2019. godini, kao i u 2020. godini, u kojoj je Glavni grad za njegovu implementaciju opredijelio 50 000 eura.\nKako navode, u "Servis personalne asistencije za osobe sa invaliditetom" je uključeno šest personalnih asistenata sa punim radnim vremenom, koji svakodnevno korisnicima kojima su dodijeljeni pomažu oko zadovoljavanja njihovih ličnih, kućnih i socijalnih potreba i na taj način im olakšavaju funkcionisanje. Sam servis prevazilazi okvire personalne asistencije, jer se korisnicima pružaju i dodatne usluge, u skladu sa njihovim potrebama. Kroz projekat su angažovana i dva asistenta, koja pružaju pomoć gluvim i nagluvim osobama, kroz prevođenje znakovnog jezika. Rad prevodilaca je i u ovoj fazi projekta podržala Telenor fondacija, koja je na samom njegovom početku opredijelila mobilne telefone za njih, a i u ovoj projektnoj fazi, kao i u prethodnim, su obezbijedili i besplatne pakete, koji su potrebni za komunikaciju i realizaciju servisa za članove Udruženja gluvih i nagluvih.\n"Iz Sekretarijata za socijalno staranje su i povodom početka ove projektne faze iskazali opredijeljenost da u kontinuitetu rade na unaprjeđenju kvaliteta života osoba sa invaliditetom, ali i drugih kategorija lica kojima je potrebna podrška. Tim povodom su, zajedno za Crvenim krstom, pozvali i privatni sektor da se aktivnije uključi u pružanje podrške servisima ove vrste, uz zahvalnost Telenor fondaciji koja je i ove godine prepoznala važnost ovakvog društveno odgovornog djelovanja", piše u saopštenju.


Dačić: Bolje premijer nego podrška\nIzbori2012 Vesti Dačić: Bolje premijer nego podrška\nDačić: Bolje premijer nego podrška\tPogodaka: 1102\tShareTweet\nIzvor: Beta Beograd -- Lider SPS Ivica Dačić izjavio da bi mu možda bilo bolje da bude premijer u nekoj drugoj kombinatorici nego da samo podržava drugog kandidata.\nDačić je rekao, uoči današnjeg razgovora s Demokratskom strankom o novoj vladi, da će SPS o novoj vladi početi da razgovaraju sa SNS, ukoliko se pokaže da je nemoguće doći do parlamentarne većine sa demokratama. Dačić je novinarima u Beogradu u Belekspo centru rekao da više "ne postoji priča da podrškom (lideru DS Borisu) Tadiću podržavate proevropsku vladu", jer je očigledno da je i Tomislav Nikolić prihvatljiv za EU i međunarodnu zajednicu.\nPredsednik SPS-a je kazao i da se od njega očekuje da podrži Tadića kao proevropsku varijantu, dok iz međunarodne zajednice podržavaju Nikolića, i dodao: "Ovo je jedan lud svet".\n"Nikolića telefonom zove državna sekretarka SAD Hilari Klinton, a evropski komesar za proširenje Štefan File mu dolazi na inauguraciju", rekao je Dačić i dodao da su Tadić i Nikolić "evrofanatici", a da je on veći nacionalista od obojice.\n"Nije ovde više pitanje ko je za Evropu, a ko nije. Ja sam u odnosu na Tadića i Nikolića veći nacionalista, a i Tadić i Nikolić su evrofanatici", naveo je predsednik SPS-a.\n"Meni bi se možda više isplatilo da budem premijer u nekoj drugoj kombinaciji nego ovde da podržavam nešto za šta kažu da je proevropski, a sa druge strane mu (Nikoliću) Evropljani i Amerikanci odaju počast", rekao je Dačić.\n"Ja kada odem u Ameriku teško mogu da se sretnem sa nekim od ministara, a Nikolića zove državni sekretar SAD", rekao je lider socijalista.\n"Za sada parlamentarne većine nema, a koaliciju SPS-PUPS-JS prvenstveno interesuje da li je moguća parlamentarna većina i saglasnost o već pokrenutim temama, koje se odnose na državna i nacionalna pitanja i ekonomsko-socijalnu politiku", rekao je Dačić.\nOn je dodao da je postignuta "neka načelna saglasnost" oko socijalnih pitanja, što je, kako je naglasio, veoma važno s obzirom da socijalisti smatraju neprihvatljivim zamrzavanje plata i penzija.\nDačić je, kako kaže, zainteresovan da se vlada formira što pre, ali ne po svaku cenu i sa bilo kim, već da to treba da bude jedna "kompatibilna politika", koja ne bi dovela "do pada vlade svakog dana".\nSlične stavove iznela je potpredsednica SPS-a Slavica Đukić Dejanović, godstujući u emisji B92 "Hoću da znam".\nGlasajte za ovaj članak\nNikolić poverio mandat Dačiću Dragan Đilas ostaje gradonačelnik\nPUPS i DS potpisali sporazum\nSvetski mediji o inauguraciji\nKorać: Vlada do utorka, treći partner verovatno LDP\nBajatović: Očekujemo više ministarstava


Deliblatska peščara, pustinja kojoj Marija Terezija nije dala da se proširi - eVršac\nDeliblatska peščara se prostire na 35.000 hektara. Zahvaljujući bogatoj flori i fauni i specifičnoj ruži vetrova, ovo mesto se posebno preporučuje porodicama sa decom koje vole odmor u netaknutoj prirodi.\nDeliblatsku peščaru krasi 900 vrsta biljaka od kojih su banatski božur, peščarsko smilje i šerpet specifični za ovo područje. Pre dva veka ovo je bila pustinja i da bi sprečila širenje peska, Marija Terezija je započela pošumljavanje.\nU ovom zaštićenom rezervatu prirode sve je više i privatnih smeštajnih kapaciteta, a ima i onih luksuznijih sa bazenima, vinarijama i vinogradima koji se nalaze na nadmorskoj visini od 100 metara.\nImamo obilje šumskih predela i mikroklima Deliblatske peščare je povoljna za odmor. Ovde je vazduh sličan planinskom baš zbog blizine peščanih dina, borovih šuma i mnogo zelenila, kaže Nenad Živanov, vlasnik „Sand resorta“ i vinarije „Đorđe“.\nTreba sve ovo doživeti, prošetati ovim padinama, dinama i videti sve prirodne lepote, a nije retkost da se sretnete i sa jelenima, srnama i ponekom divljom svinjom, ističe Dušan Dakić, predsednik Opštine Alibunar.


Srbija će se ponašati isto i ako propadne sporazum EU i Turske\nBeta 7. avgusta 2016. 12:35\nMinistar za rad i socijalna pitanja Srbije Aleksandar Vulin danas je u Vranju rekao da je zabrinut zbog najava da bi moglo doći do raskidanja sporazuma EU i Turske o kretaju migranata s Bliskog istoka koji na putu prema zemljama EU prolaze i kroz Srbiju, i rekao da će se, ukoliko do toga dodje, Srbija prema izbeglicama ponašati na isti način kao i do sada.\nSrbija ne može da utiče na to kako će se ponašati zemlje u susedstvu – Bugarska i Makedonija, niti može da utiče na „proces dogovaranja ili nedogovaranja“ EU i Turske.\n„Veoma smo zabrinuti zbog najava da će možda doći i do raskidanja ugovora izmedju EU i Turske (o izbeglicama), to vidimo po izjavama pojedinih evropskih i turskih zvaničnika“, rekao je Vulin.\nVulin je rekao da se „nada da do toga neće doći, ali da će se u svakom slučaju Srbija ponašati na potpuno isti način kao i do sada, što znači da će svako imati mogućnost da može da zatraži azil, ali neće biti dozvoljen ilegalan ulazak na našu teritoriju“.\n„Mešovite snage naše vojske i policije rade izuzetan posao, značajno je smanjen broj onih koji (ilegalno) ulaze, ali i dalje je problem njihova nemogućnost da izadju (iz Srbije) zbog veoma malog broja ljudi koje prima Madjarska na prvom mestu, ali i druge evropske zemlje. Imamo problem ljudi koji se zadržavaju ovde duže nego što bi se inače zadržavali“, rekao je Vulin.\nVulin je naveo da će „na kraju sve izbeglice koje su ušle u Srbiju i otići, jer njihov cilj nije da ostanu u Srbiji, već sve rade da bi otišli u Zapadnu Evropu“ i dodao da se „period njihovog boravka u Srbiji povećao“.\n„U svakom slučaju, imamo kapacitete (za prihvat izbeglica), svakodnevni život naših gradjana ni na koji način nije promenjen, niti će biti promenjen, niti će biti uznemireni na bilo koji način, a mi ćemo nalaziti način da vodimo računa o svakom ljudskom biću na našoj teritoriji“, kazao je Vulin.\nVulin je u Vranju otvorio prodavnicu pekarskih proizvoda Udruženja žena „Tradicija juga“ u kojoj su zaposlene tri žene, žrtve nasilja u porodici.


FoNet portal :: Pretraga / tagId=29623 / position=2\nRezolucija o upotrebi vojske\nRepublikanski kongresmen iz Ilinoisa Adam Kinzinger predstavio je danas nacrt zajedničke rezolucije koja ovlašćuje predsednika Sjedinjenih Država da upotrebi američku vojsku za odbranu teritorijalog integriteta Ukrajine, ukoliko ruski predsednik Vladimir Putin upotrebi hemijsko, biološko ili nuklearno oružje.\nSrbija da sankcioniše Rusiju\nAmerički ambasador u Srbiji Kristofer Hil izjavio je u intervjuu Glasu Amerike da SAD i EU očekuju da se Srbija priključi sankcijama Rusiji, ali da sama odlučuje o tome i da nema pritisaka, ali nije mogao da kaže da li će biti posledica po srpsko-američke odnose ako Srbija ostane pri svojoj trenutnoj poziciji.\nSpreman embargo na naftu\nEvropska unija planira da sledeće sedmice predstavi nove sankcije Rusiji, koje predviđaju embargo na uvoz nafte, s tim što bi on, prema nezvaničnim inormacijama, bio primenjen u više faza, preneo je BBC.\nPilot razmenjen za marinca\nSjedinjene Države i Rusija razmenili su danas, preko Turske, dvojicu svojih državljana koji su u Vašingtonu, odnosno u Moskvi, osuđeni na višegodišnje kazne zatvora, a nastavljaju pregovore o uzajamnom oslobađanju ostalih zatvorenika.\nSankcije iz Kremlja\nRusija je danas na spisak osoba kojima je zabranjen ulazak u zemlju uvrstila 29 američkih državljana, a među njima je i potpredsednica Sjedinjenih Država Kamala Haris i vlasnik kompanije Meta, bivšeg Fejbuka, Mark Zakerberg, saopštilo je Ministarstvo spoljnih poslova.\nAmerički senatori sastali su se sa novinarima kako bi bolje razumeli izazove medijskog okruženja u Srbiji, saopštila je Ambasada Sjedinjenih Država u Beogradu, na svom tviter nalogu.


Višković: U BiH sve rađeno na štetu Srpske | Herceg Televizija Trebinje\nVišković: U BiH sve rađeno na štetu Srpske\nIzvor: SRNA | Datum:12.11.2019.\nPredsjednik Vlade Republike Srpske Radovan Višković rekao je u Narodnoj skupštini da je sve što je u proteklih 25 godina urađeno u BiH učinjeno na štetu Republike Srpske.\nTokom skupštinske rasprave o Informaciji o neustavnoj transformaciji dejtonske BiH i uticaju na položaj i prava Republike Srpske, Višković je rekao da je druga strana u BiH naučena da je kompromis samo ako se Republika Srpska odrekne nečega.\nPrema njegovim riječima, kompromis u BiH je ako se nečega odreknu i FBiH i Republika Srpska.\nOn je pozvao poslanika PDP-a Igora Crnatka da objasni na koji će se način mijenjati poslovnik o radu Parlamentarne skupštine BiH, a da to ne bude na štetu Republike Srpske.\n- Ako imate uticaja nemojte to raditi, a vladajte naredne četiri godine u Savjetu ministara imaćete našu podršku. Nemojte derogirati Republiku Srpsku zbog nekih trenutnih pozicija jer će se to obiti o glavu Srpskoj kad-tad - poručio je Višković.\nVišković je iznio podatak da je u institucijama BiH 2003. godine bilo zaposleno 3.000 ljudi, dok danas taj broj iznosi 25.000, te upitao ko će i iz kojih sredstava da plati te ljude.\nOn je rekao da opozicija istovremeno kritikuje vlasti Republike Srpske zbog zapošljavanja u javnom sektoru, tražeći moratorijum na zapošljavanje.\nVišković smatra da je neprihvatljivo da Savjet ministara podrži izvještaj Agencije za akreditaciju visokog obrazovanja koji je nelegalan, neustavan i nezakonit.\nOn je rekao da FBiH dvije godine opstruiše isplatu sredstava Republici Srpskoj od raspodijele sredstava prikupljenih od PDV-a putem Uprave za indirektno oporezivanje BiH.\nVišković je izrazio očekivanje da će ministri iz Republike Srpske nešto preduzeti po tom pitanju u Savjetu ministara i da kažu drugoj strani "ne možete više pljačkati Republiku Srpsku".\nOn je naveo da je preduzeće Elektroprenos BiH dvije godine u blokadi, napominjinjući da nije u pitanju samo 200 miliona KM koji treba da idu u investicije, već da je i svim članovima Upravnog odbora istekao mandat prije dvije i više godina.\n- Ovo treba rješavati, jer je to interes Republike Srpske - i vlasti i opozicije - zaključio je Višković.


Održan seminar: "E-mail marketing i praktična primena" Održan seminar: ”E-mail marketing i praktična primena” – Personal magazin\nOdržan seminar: ”E-mail marketing i praktična primena”\nSeminar koji definiše tačne procedure koje treba primeniti, da bi uspešno projektovali, pokrenuli i obradili jednu Internet marketing kampanju, po drugi put održan je 20.05.2011. godine u Privrednoj komori Beograda.…\nSeminar koji definiše tačne procedure koje treba primeniti, da bi uspešno projektovali, pokrenuli i obradili jednu Internet marketing kampanju, po drugi put održan je 20.05.2011. godine u Privrednoj komori Beograda. U ulozi suorganizatora našli su se Udruženje poslodavaca Srbije ”Poslodavac” i Udruženje ”Klub prvih žena”.\nO E-Mail marketing centru, kao i o tehnologijama projektovanja, pokretanja i obrade Internet marketing kampanje, govorili su i dali odgovore na brojna pitanja i nedoumice, Nebojša Skenderović i Boris Teodosijević. U okviru seminara, preko 350 prijavljenih privrednika i preduzetnika, imalo je priliku da sa predavačem kao i ostalim učesnicima, razmene iskustva sa kojima se susreću u svakodnevnom poslovanju, i kroz otvoren i direktan razgovor dodju do zajedničkih stavova i novih rešenja.\nOdržan seminar: ”E-mail marketing i praktična primena” was last modified: May 30th, 2011 by Redakcija


Talentovani 18-godišnji Lazar Samardžić dobio je priliku da u finišu utakmice sa berlinskim Unionom zabeleži prvi nastup u dresu Herte.\nU Nemačkoj su odavno upoznati sa kvalitetima momka, koji je prošao mlađe selekcija "pancera", a pitanje dana je bilo kada će dobiti priliku na velikoj sceni.\nMinhenski Bajern odavno prati razvoj ovog fudbalera, a njegov debi otkrio je da nisu samo "bavarci" zainteresovani, već postoje još neki klubovi van Nemačke. Prva u nizu je Barselona, koja je poznata kao klub koji zna s mladim igračima. Đanluka Di Marcio, italijanski novinar dobro upućen u transfere tvrdi da je katalonski klub ozbiljno zagrejan za dovođenje Samardžića.\nBlaugrana nije jedina, jer su skaute u Nemačku slali i Juventus, madridski Atletiko i Milan, koji je navodno još u januaru pokušao da ga dovede, ali nije uspeo da nađe zajednički jezik s čelnicima Herte.\nTu ne prestaju sučeljavanja oko mladog fudbalera, koji je reprezentativac Nemačke, a Fudbalski savez Srbije pokušava da ga ubedi da promeni nacionalni tim i zaigra za "orlove".\nMeđutim, veoma su male šanse da će ikada zaigrati za selekciju Srbije, jer Nemci nemaju nameru da ga se odreknu, a uz to je prošao i mlađe selekcije “pancera” i verovatno neće još mnogo proći do debija u seniorskoj konkurenciji.\nSamardžić je na 16 utakmica za tim do 19 godina Herte postiggao 14 pogodaka i zabeležio još devet asistencija, dok je podjedako efikasan u timu do 17 godina, gde je na 40 mečeva, postigao isto toliko golova.


Novo Brdo: Protest zbog hapšenja Srba\nOko 200 meštana Jasenovika, Bostana i Plavice okupilo se danas ispred zgrade multietničke opštine Novo Brdo u znak protesta zbog jutrošnjeg hapšenja petoro Srba. Predsednik opštine Novo Brdo, Stojan Stanojević, kazao je za KIM radio da su kontaktirali razne organizacije kako bi saznali gde su uhapšeni odvedeni ali da za sada nisu saznali ništa. Stanojević dodaje da je o ovom događaju obavešteno i Ministarstvo za Kosovo i Metohiju i da je dobio čvrste garancija da će država preduzeti ozbiljne korake kako bi oni bili oslobođeni. Jedanaestogodišnja Aleksandra, ćerka Dragana Trajkovića, kaže da su joj, kada su upali u sobu, prislonili pušku na glavu i rekli joj da ćuti, pošto je počela da vrišti kada je iznenada videla policiju u kući. Trajković Desana, majka uhapšenog Dragana kaže da su im u kući, tokom jutrošnje akcije, sve polomili. “Stvari su nam razbacali, tegle u kojima je bila naša zimnica koju smo spremili su polomili, sve stvari su nam po dvorištu razbacali”, kazala je Desana. Protesti Srba iz opštine novo Brdo najavljeni su i za sutra.


"FANTOMI" SU PUŠTENI NA SLOBODU - Z1INFO.RS\nNaslovna Politika i društvo "FANTOMI" SU PUŠTENI NA SLOBODU\nViši sud u Beogradu oslobodio dvojcu zrenjaninaca Milana Pernata i Miljana Čičića,poznatiji u javnosti kao “fantomi”, jer su “provalili” u zgradu RTS-a u subotu uveče na protestu “1 od 5 miliona” i uneli motornu testeru. Tužilac je tražio produženje pritvora ali je advokat izvestio javnost da sud nije prihvatio meru daljeg zadržavanja.\nPored njih oslobođen je i Uroš Sević koji je uhapšen zbog govora koji je održao pred kordonom policije.\nTakođe oslobođeno je još petoro lica koja su uhapšeni na protestima, a nalazili su se u zatvoru u Padinskoj.Kako je saopšteno iz Prekršajni apelacionog suda, sud je usvojio žalbe svih pet osuđenih, ukinuo prvostepene presude Prekršajnog suda u Beogradu i naložio ponavljanje postupka.\nMilan Pernat i Miljan Čičić, kao i ostali uhapšeni, teretili su se za krivično delo nasilničko ponašanje na sportskoj priredbi ili javnom skupu, Član 344a Krivičnog zakona za koje je zaprećena kazna od 1 do 8 godina zatvora.\nZrenjaninci su 19.marta organizovali i skup podrške, a organizatori su tada istakli da “ovim skupom podrške žele da zajedničkim snagama pošaljeu jasnu poruku da su zrenjaninci svoje prijatelje, braću, drugove, saradnike…”\nZRENJANINCI "ZVEZDE" NA SNS PLAKATU - Z1INFO.RS 17. April 2019. At 02:04\n[…] Više o njihovom hapšenju i puštanju na slobodu pisali smo i ranije i tome možete više pročitati OVDE […]\nZRENJANINCI "ZVEZDE" NA PLAKATU ZA MITING 19. APRILA - Z1INFO.RS 17. April 2019. At 04:45


POLJOPRIVREDNOG ZEMLJIŠTA U STAROJ PAZOVI\nStara Pazova (23. januar 2018.) - Drugim krugom javnog nadmetanja za zakup državnog poljoprivrednog zemljišta danas je završeno izdavanje u zakup za tekuću godinu. Na teritoriji opštine Stara Pazova za licitaciju državnog zemljišta za ovu godinu bilo je predviđeno 1.373 hektara.\nNajviše ponuđenog zemljišta za licitaciju je bilo u staropazovačkom ataru, dok je najveći procenat zakupljenog zemljišta u selu Surduk, gde je izlicitarano čak 83 odsto, dok je u Belegišu samo 18 odsto.\nPostoji i mnogo malih parcela za koje poljoprivrednici nisu zainteresovani, mada kvalitetno zemljište nađe svog zakupca. U drugom krugu prosečna početna cena iznosila je od 30 do 36 hiljada dinara.\nNajveća ponuđena parcela u Surduku od 46 hektara izlicitirana je po ceni 51,5 hiljada po hektaru a najjeftinija je bila u Staroj Pazovi, 32 hiljade po hektaru.\nOd sredstava ostvarenih od davanja u zakup poljoprivrednog zemljišta u državnoj svojini, 30 odsto odlazi u budžet Republike Srbije, 30% u budžet autonomne pokrajine, a 40 odsto ostaje u budžetu lokalne samouprave na čijoj teritoriji se nalazi poljoprivredno zemljište u državnoj svojini.\n:: AgroVizija Portal :: ZAVRŠENA LICITACIJA\nPOLJOPRIVREDNOG ZEMLJIŠTA U STAROJ PAZOVI ::


Partizan nije dozvolio da se postavi Zoran Tošković za predsedavajućeg (FMP, a ujedno i predstavnik KKCZ u KSB).\nSlede dalje konsultacije. U međuvremenu su izvučeni takmičarski brojevi.\nProblem, inače, predstavlja i to što je predsednik Budućnosti, Dragan Bokan, napustio sednicu jer je morao na poslovni sastanak.\nPodsetimo, KK Partizan nedavno je pokrenuo inicijativu i podneo zahtev Skupštini ABA lige za izbacivanje FMP-a iz tog takmičenja.\nKao razlog crno-beli navode sukob interesa Nebojše Čovića koji je na čelu dva abaligaša Crvene zvezde i FMP-a, ali ne i na papiru.\nDokaz da nešto nije u redu je sledeći - Zoran Tošković je na prethodnoj Skupštini ABA lige predstavljao FMP, u čije ime treba da bude predsedavajući lige, dok u KSB predstavlja Crvenu zvezdu.


Napad sa teritorije Jemena na američki razarač - Sputnjik Srbija\n05:10 14 Avgust 2020\n11:01 10.10.2016 (osveženo 14:28 10.10.2016) Preuzmite kraći link\n„Razarač Mejson je primetio dva projektila u razmaku od 60 minuta dok je plovio Crvenim morem u blizini obale Jemena. Oba projektila su pala u vodu pre nego što su stigla do broda“, izjavio je portparol Pentagona Džef Dejvis, preneo je Rojters.\nOn je rekao da na brodu nije bilo povređenih ni štete.\nAmerički razarač pokušao da „otera“ ruski brod od „Harija Trumana“\nAP navodi da je prethodno jedan brod Ujedinjenih Arapskih Emirata pretrpeo veliku štetu u sličnom raketnom napadu.\nU međuvremenu, sa teritorije Jemena je ispaljen još jedan projektil, a meta je, kako se čini, bila saudijska vazduhoplovna baza u blizini Meke, što je do sada napad najdublje u teritoriju te zemlje koji su izvršili šiitski pobunjenici i njihovi saveznici.\n„Pokret Huti negira da je gađao bilo koji brod u vodama Jemena“, rekao je Rojtersu jedan od njihovih funkcionera koji je želeo da ostane anoniman.\nHuti su ispalili niz projektila na Saudijsku Arabiju od kada je koalicija arapskih zemalja predvođena Saudijskom Arabijom pokrenula ofanzivu protiv njih u Jemenu u martu 2015. godine.


RTS :: Polemika DSS-a i PS-a\nPolitika Polemika DSS-a i PS-a\nčetvrtak, 23. avg 2018, 17:38 -> 21:54\nPolemika DSS-a i PS-a\nDemokratska stranka Srbije ocenila je da izjava ministra odbrane Aleksandra Vulina da se između Srbije i "Velike Albanije mora stvoriti čvrsto i jasno razgraničenje" pokazuje da Srbija prihvata da deo teritorije ustupi Albaniji. PS odgovara: Velika Albanija je tu.\n"Time je jasno rekao da Srbija prihvata postojanje tzv. Velike Albanije i da samo treba da se dogovori kog dela svoje teritorije se Republika Srbija odriče u njenu korist", navela je DSS u saopštenju.\nPrema DSS, "kada to javno govore pojedine nevladine organizacije i opozicione stranke i neki analitičari - to je medijska kampanja u korist stranih interesa".\nAli kada to izrekne srpski ministar odbrane onda je to, smatra DSS, tačka na kojoj treba da se okupe u otporu svi "razumni i odgovorni građani, koji nisu spremni da prećute nacionalnu izdaju zarad obećanih sedam odsto povećanja penzija i plata".\nPS odgovara: Velika Albanija je tu\nIz Pokreta socijalista poručuju da je DSS "bio neobavešten kada je gorelo Kosovo 2004. a neobavešten je i sada - da je Velika Albanija tu i da joj se mora suprotstaviti spasavajući sve što se spasiti može, učvršćujući svoju državu i narod".\nKako kažu u PS, "ko na vlast dođe po volji stranaca, bez izborne pobede i linčujući novinare i političke protivnike, taj mora da se nada da je narod zaboravio da je DSS odmah po paljenju skupštine na slobodu pustio preko dve hiljade zarobljenih šiptarskih terorista, i, umesto da se bori za Srbe na KiM, izručio generala Lazarevića Hagu".\n"Kada je 2004. godine Kosovo gorelo, DSS je bio neobavešten, baš kao što nije preduzeo ništa kada je Kosovo proglasilo nezavisnost ili kada su Srbi u Crnoj Gori molili za pomoć da se zajednička država Srbije i Crne Gore ne raspadne. Kao što je tada bio neobavešten tako je DSS i sada neobavešten da je Velika Albanija tu i da joj se mora suprotstaviti spasavajući sve što se spasiti može, a učvršćujući svoju državu i narod", navodi se u saopštenju PS.\nMiloš Jovanović: Vučić teško uvredio srpski narod\nHaradinaj: Na samitu u Berlinu takse neće biti ukinute


Vidović: Dodatna sredstva Vlade Medicinskom fakultetu za opremanje novih prostorija - Glas Srpske\nSrna 19.10.2020 15:17\nFOČA - Ministar finansija Republike Srpske Zora Vidović najavila je danas u Foči da će Vlada Srpske preuzeti obavezu opremanja novog bloka Medicinskog fakulteta, koji je u izgradnji, te istakla da ova visokoškolska ustanova ima sve veći broj studenata, među kojima je ove godine i prva generacija stranih studenata koji će studirati medicinu na engleskom jeziku.\nNadogradnju trećeg sprata sa 250.000 KM finansiraju Fakultet i opština Foča, a za opremanje je potrebno obezbijediti oko 500.000 KM.\n“Impresionirana sam svim što je ovdje urađeno i što se radi, pogotovo jer se jedan dio radi vlastitim sredstvima, što je neuobičajeno za fakultete, kao i činjenicom da ovaj fakultet ima sve veći broj studenata u vremenu kada, uglavnom, naši fakulteti imaju nešto manji broj studenata”, napomenula je Vidovićeva.\n“Vlada će sigurno prepoznati sve ove dobre rezultate i obezbijediće sredstva za opremanje sprata koji se sada gradi, a eventualno i za sve drugo što bude potrebno”, rekla je Vidovićeva.\n“Uz pomoć Ministarstva za prostorno uređenje, završavamo energetsku efikasnost zgrade, a ono što nam nedostaje je sređivanje i opremanje prostora koji ćemo sagraditi. Od Vidovićeve smo dobili obećanje da će Vlada pomoći završetak ovog projekta, tako da se nadamo da ćemo do kraja naredne godine, odnosno do početka sljedeće školske godine imati opremljene nove prostore, kako za strane studente, tako i za domaće”, rekao je Bokonjić.\nVidovićeva je obišla i mjesto radova na modernizaciji i opremanju Univerzitetske bolnice, za šta je Vlada Srpske obezbijedila 16,3 miliona KM.\nDirektor ove ustanove Radmil Marić kaže da je planirano da radovi budu završeni do kraja 2021. godine.\n“Dogovorili smo sa ministarkom finansija da se nađu sredstva za sve što bude trebalo u budućnosti za dodatne radove da Univerzitetska bolnica zaokruži cijeli ciklus adaptacije i opremanja i da krajem 2021. bude savremena bolnička ustanova, kao nastavna baza Medicinskog fakulteta koja će u potpunosti da zadovolji sve standarde”, rekao je Marić.\nNakon posjete Bogoslovskom fakultetu i sastanka sa upravom ove visokoškolske ustanove, Vidovićeva je izjavila da studenti imaju zavidne uslove za rad.\n“Gotovi svi profesorski kadrovi su iz Srpske, samo mali broj profesora dolazi sa strane, što govori da je Fakultet kvalitetan i da osposobljava vlastite kadrove. Vlada Srpske je raspoložena da pomogne svim fakultetima, grant Bogoslovskog fakulteta je nizak, tako da ćemo se potruditi da im popravimo status”, rekla je Vidovićeva.\nDekan Bogoslovskog fakulteta Vladislav Topalović istakao je da je ovaj fakultet identitetska institucija srpskog naroda u BiH, te da su sa Vidovićevom razgovarali o unapređenju nastave, kao i o epidemiološkim mjerama.\nVidovićeva se u Foči sastala i sa načelnikom opštine Radisavom Mašićem.\nOna je pohvalila opštinsko rukovodstvo, ističući da njihov budžet može služiti za primjer mnogim opštinama.\n“U strukturi budžeta, 40 odsto su investicije. Možda je to i jedina opština u Srpskoj koja ima toliki procenat učešća kapitalnih investicija u budžetu. Opština je zadužena samo devet odsto, što daje vjetar u leđa narednom mandatu da ima prostora da nastavi domaćinsko poslovanje”, rekla je Vidovićeva.\nOna je dodala da se još jednom uvjerila da Foča treba da dobije status grada.\n“I ovi fakulteti i Bolnica su nešto što obezbjeđuje Foči status grada i to je nešto što u narednom periodu moramo završiti u što kraćem roku”, naglasila je Vidovićeva.\nMašić je rekao da u Foči od republičkih institucija očekuju investicije u drvnu industriju, te u razvoj putnih komunikacija, prije svega magistralnih i regionalnih puteva.\n“Očekujemo i velike investicije u hidroenergetici, što bi pomoglo zapošljavanju, a time i lokalnom budžetu”, naveo je Mašić.\nOn je napomenuo da je opština Foča za saniranje posljedica epidemije virusa korona od Vlade Srpske ove godine dobila 650.000 KM, te dodatnih 500.000 KM za rekonstrukciju saobraćajnice između dva gradska groblja, koja povezuje naselja Lazarevo i Barakovac.


Beograd neće prodati Dodiku vilu Bosanka?\nVlada Republike Srpske na svom posljednjem zasjedanju donijela je odluku da se pokrene procedura za kupovinu Vile “Bosanka” u Beogradu, nekadašnje rezidencije Republike BiH. Vila je sada vlasništvo Srbije i upitno je da li Beograd može prodati državnu imovinu. U Sarajevu se ovaj potez premijera Milorada Dodika vidi u svjetlu težnji da RS prikaže kao državu.\nVlada RS-a je na svom posljednjem zasjedanju donijela odluku da se pokrene procedura kupovine Vile „Bosanke“ u Beogradu. Namjera je da Republika Srpska postane vlasnik vile koja služi kao rezidencijalni objekat tog entiteta u Srbiji, kaže portparol entitetske vlade Zlatko Jurić:\n„Vlada cijeni da postoji interes za kupovinom objekta i zemljišta i uputiće zahtjev za kupovinu Vladi Republike Srbije i republičkoj Direkciji za imovinu Republike Srbije. Riječ je objektu koji RS još od 1992. godine koristi kao rezidencijalni objekat, a koji se nalazi u Beogradu, u Užičkoj 5, i Vlada od tada snosi troškove investicionog i tekućeg održavanja.“\nTaj potez Vlade RS-a dio bh. politike smatra kao novi udarac na državnost BiH. Postavlja se i pitanje čemu služi entitetu predstavništvo u Beogradu pored već postojeće državne ambasade. Potpredsjednik RS-a i potpredsjednik Stranke demokratske akcije Adil Osmanović mišljenja je da RS ne bi mimo BiH trebalo da ima rezidencijalna predstavništva u svom vlasništvu:\n„Ova aktualna vlada, na čelu s Miloradom Dodikom, očigledno je, na svaki mogući način želi da pokaže da se kreće u pravcu državnosti tog entiteta i pokazivanja da je on sve više i više neovisan od države BiH. U tom pravcu su i ovi najnoviji potezi u pogledu kupovine rezidencijalnog objekta u Beogradu.“\nZlatko Jurić ističe da RS, isto kao i bilo koja regija pokrajina u nekoj drugoj državi, ima pravo da kupuje objekte:\n„Vlada RS ima i druga predstavništva u drugim zemljama, i itekako ima pravo da kupuje imovinu kao i svaki drugi pravni subjekat. Između ostalog, Vlada ima svoje predstavništvo u Ruskoj Federaciji i u Izraelu, a u toku je procedura za nabavku zgrade u kojoj će biti smještena kancelarija Vlade RS-a u Briselu.“\nProfesor Pravnog fakulteta u Sarajevu Zdravko Grebo smatra da, ukoliko se i otvaraju kancelarije koje su u skladu sa sporazumima o kulturnoj, ekonomskoj i naučnoj saradnji, tu nema ništa sporno. Međutim, nezadovoljstvo može izazvati ako stvarno vila bude služila kao diplomatsko predstavništvo jer, ističe Grebo, to narušava nadležnosti države:\n„RS može kupovati nekretnine gdje joj god padne na pamet - na Sejšelskim ostrvima, na Havajima, kao što kupuje avione, ali funkcija tih objekata koji treba da budu diplomatska predstavništva je u najmanju ruku pod znakom pitanja prema ustaljenim pravilima i, u krajnjoj liniji, prema dokumentu međunarodnog javnog prava koji se zove Bečka konvencija o diplomatskim odnosima iz 61., koja jasno kaže ko ima diplomatski kapacitet - dakle šef države, ministar inostranih poslova i vlada države.“\nVila je vlasništvo Srbije\nUžička ulica u Beogradu za vrijeme bivše Jugoslavije bila je poznata kao aleja vila iz svih tada jugoslovenskih republika, pa je tako Vila „Bosanka“ služila za potrebe BiH. Mediji su danas objavili da je vila i dalje u vlasništvu BiH. Državna pravobraniteljka Dragica Miletić to demantuje:\n„Kad sam istraživala ko je vlasnik predmetne nekretnine u Užičkoj 5, u Beogradu, dobila sam zemljišno-knjižni izvadak da u B listu stoji da je vlasništvo Republike Srbije.“\nJavni pravobranilac RS Slobodan Radulj dodaje da je pitanje vlasništva nad Vilom „Bosankom“ u Beogradu riješeno sporazumom o sukcesiji između bivših jugoslovenskih republika:\n„Sve nekretnine koje su se našle na teritoriji jedne od bivših republika ostaju vlasništvo tih republika. Prema tome, Srbija ima puno pravo da prodaje tu svoju nekretninu. Isto kao što znamo da je bila vila na Bledu, ona je ostala u Sloveniji, Brioni su ostali u Hrvatskoj itd. To pravilo je dogovoreno na Komisiji za sukcesiju bivše Jugoslavije.“\nAdil Osmanović smatra da bi se pitanje kupovine Vile „Bosanke“ moglo riješiti i na taj način da ona postane ono što je i ranije bila:\n„U službi institucija BiH i delegacija BiH koje dolaze u Beograd. S tog stanovišta očigledno je da, ako bi se kretalo u pravcu kupovine, trebalo bi razgovarati da to uzmu institucije države BiH.“\nOčekuje se i da bi pitanje vlasništva i kupovine objekata van BiH moglo biti konačno riješeno kroz donošenje državnog zakona o imovini. No, problem je što ni oko tog zakona nema političkog kompromisa. Savjet ministara BiH do danas je imenovao tri komisije za utvrđivanje imovine, koje do sada nisu dale prijedlog prihvatljiv za sve strane.\nRezidencija za unapređenje saradnje\nDa li namera Vlade Republike Srpske da kupi od Vlade Srbije vilu, koju sada koristi za svoju rezidenciju u Beogradu, osim praktične strane može imati i neku političku pozadinu? U Beogradu istraživala Ljudmila Cvetković:\nRezidencija Vlade Republike Srpske nalazi se u nekadašnjoj vili Bosanka, koja je u vreme SFRJ, kada su sve republike imale vile u Beogradu, pripadala Bosni i Hercegovini. To za naš program objašnjava Dragomir Popov, nekadašnji direktor bivše Savezne direkcije za imovinu:\n"Jedna od tih vila bila je i bosanska vila koju su po inerciji u vreme raspada Jugoslavije preuzeli Srbi i tada počeli da je zovu vila Republike Srpske. Pokušavao sam da razrešim te imovinske odnose, da sa nekim pravnim licem zaključim ugovor, ali u tome nisam uspeo."\nSve te rezidencijalne vile su od par stotina kvadrata i, koliko se Popov seća, ni vila koju sada koristi Republika Srpska ne bi trebalo da bude manja od 200, ali ni veća od 400 kvadrata:\n"Odlazio sam u tu vilu da je obiđem i da vidim šta oni rade. Oni su u njoj imali svoj biro u koji su dolazili članovi Vlade Republike Srpske i održavali određene kontakte. Vila se, pre svega, koristila kao rezidencija za prihvat, ali i za prenoćišta i razgovore sa značajno manjim brojem učesnika."\nDanas se rezidencija koristi za unapređenje ekonomske, naučno-tehničke, kulturne i sportske saradnje, kaže nam Mlađan Cicović, direktor Predstavništva Republike Srpske u Beogradu:\n"Koristimo je za skupove koji imaju za cilj da promovišu privredne, kulturne i ostale potencijale Republike Srpske, a koji samim tim doprinose ukupnom podizanju tih odnosa između Republike Srpske i Srbije na viši nivo, što istovremeno doprinosi i unapređenju ukupne regionalne saradnje u ovom regionu."\nU Republičkoj direkciji za imovinu nismo uspeli da nađemo sagovornika. A Dragomir Popov, koji je rukovodio nekadašnjom saveznom direkcijom, kaže da Vlada Srbije ne može da proda vilu Vladi Republike Srpske:\n"Ne može da je proda, mora da ide na licitaciju jer zakon o otuđenju iz državne svojine je vrlo jasan. Vlasništvo se može promeniti jedino na bazi licitacije ili se može dati u zakup, takozvano namensko korišćenje."\nVest o interesu Republike Srpske da kupi vilu u Beogradu za svoju rezidenciju stiže u svetlu tenzija u Bosni i Hercegovini u kojima političari razmenjuju poruke tipa o ukidanju Republike Srpske na koje se odgovara onima o mogućem referendumu u Banjaluci o otcepljenju. Skoro u isto vreme je premijer Republike Srpske Milorad Dodik izjavio da vlasti tog entiteta nisu sklone "avanturama" poput proglašenja nezavisnosti od Bosne i Hercegovine, ali nije isključio mogućnost i takvog poteza.\n"No, pre eventualne odluke o proglašenju nezavisnosti moramo utvrditi da li je opstanak Republike Srpske i dalje upitan za naše partnere iz Sarajeva", kazao je Dodik.\nIako Banjaluka ima svoja predstavništva u pojedinim zemljama, od zemalja u regionu ima samo u Srbiji. Mlađan Cicović, direktor Predstavništva Republike Srpske to ovako objašnjava:\n"Postoji u Beogradu zato što je Srbija realno jedan od najvećih partnera Republike Srpske. Robna razmena, ali i kulturne i sve ostale veze, nam je dala povod da takav objekat otpočetka koristimo za te namene."\nS obzirom na komunikaciju Republike Srpske i Srbije na privrednom i kulturnom planu, i Sporazum o specijalnim vezama, obrazloženje Vlade Republike Srpske ima opravdanje, kaže za naš program Aleksandar Popov, direktor Centra za regionalizam, ali i da sva dešavanja u regionu imaju politički prizvuk i mogu da nose političku pozadinu:\n"Tako je i vojvođanska namera da se kroz statut provuče odluka o otvaranju predstavništava u inostranstvu napadnuta od strane narodnjaka, koji u tome vide elemente državnosti i želju Vojvodine da se otcepi. Kada je reč o Bosni i Hercegovini i Republici Srpskoj, tamo zaista veoma često ima nagoveštaja o mogućem referendumu, kao i nagoveštaja, s druge strane, da bi trebalo ukinuti Republiku Srpsku - sve to ima dve strane. Može imati tu praktičnu stranu, da omogući i olakša međusobnu saradnju, ali uvek ostaje i neka primesa da tu ima još nečega, da je to još jedan korak u približavanju Republike Srpske i Srbije i mogućem referendumu."


Felder je, na konferenciji za štampu u Beču, objasnio da se do novembra zatvara postrojenje u austrijskom Jenersdorfu, odnosno da se proizvodnja premešta u novo postrojenje u Nišu. Takođe, kako je rekao, i proizvodnja iz kineskog postrojenja u Guangdžou biće izmeštena u Niš.\nU Kini, kako je rekao, troškovi plata u primorskim gradovima dostigli su nivo kao u Portugalu, a zajedno sa dugim transportnim putem, velikim troškovima logistike, skladištenja, kao i carina, danas je jeftinije i bolje proizvoditi u Nišu.\nFelder je istakao da je kompanija iza sebe ostavila najgore i da se nalazi na kursu rasta. Najavio je štednju i u prodaji i administraciji kompanije, dodajući da su se negativni efekti restrukturiranja našli u poslovnim rezultatima protekle poslovne godine sa ukupno 25 miliona evra, a u tekućoj godini biće daleko manji. Broj zaposlenih je smanjen sa 6.224 na 5.878, od kojih 2.200 radi u Austriji.\nIZ EVROPSKOG PAKETA 500 MILIONA EVRA Komšije spremaju nove projekte


PROSLAVA DANA EVROPE NA DRUGAČIJI NAČIN - Evropska služba za spoljnu akciju\nEEAS > Crna Gora > PROSLAVA DANA EVROPE NA DRUGAČIJI NAČIN\nEpidemija korona virusa promijenila je dosadašnji način života. Trenutna situacija odrazila se i na način na koji obilježavamo važne datume. Tako su Delegacija Evropske unije u Crnoj Gori i EU info centar ove godine odlučili da Dan Evrope proslave na drugačiji način. Drugačije, ali opet zajedno – poručuju oni u susret 9. maju.\nZa građane Crne Gore pripremili su specijalnu televizijsku emisiju “Naštimuj se na Evropu”, koja će se emitovati u subotu veče 9. maja od 20:10 istovremeno na tri televizije sa nacionalnom frekvencijom: TVCG, TV Prva i TV Vijesti. Glavna zvijezda programa, koji će moderirati mladi evropski ambasadori, je regionalni umjetnik Rade Šerbedžija, sa bendom Zapadni Kolodvor. Šerbedžija je, u skladu sa principima solidarnosti, odlučio da održi koncert na istarskoj obali iz porodične kuće eksluzivno za građane Crne Gore, bez autorskog honorara.\nGledaoce će pozdraviti amabasador Evropske unije u Crnoj Gori Aivo Orav i premijer Crne Gore Duško Marković. Ambasador Orave će zajedno sa rezidencijalnim ambasadorima EU zemalja članica pokazati i kako su oni proveli prethodne sedmice, prilagođavajući se na nove okolnosti. Poseban segment emisije posvećen je najmlađima, koji u „Evropalici“ šaljivo odgovaraju na pitanja o EU i njenim vrijednostima.\nU susret Danu Evrope, ambasador Orav se osvrnuo na trenutno stanje i ukazao na činjenicu koliko je važna, ali i prisutna solidarnost.\n„Ova krizna situacija nas je naučila da svijet i Evropu posmatramo drugim očim\na. A ono što vidimo je ujedinjen pristup Evropske unije u borbi protiv ovog virusa i potpuno sam siguran da će Evropska unija iz ove krize izaći snažnija i ujedinjenija nego ikada ranije. Nismo zaboravili naše prijatelje na Zapadnom Balkanu. Evropska unija je pokazala svoju solidarnost ovdje u Crnoj Gori, a i Crna Gora je demonstrirala konstruktivan pristup u saradnji sa Evropskom unijom“, poručuje Orav.\nPored TV emisije, Evropska unija u Crnoj Gori pripremila je zanimljiv online program tokom maja, u skladu sa svojom dosadašnjom praksom da Evropu slavi tokom cijelog mjeseca kada slavi rođendan. Na njihovim društvenim mrežama već možete da pratite kampanju „EU na dlanu“, u okviru koje su pripremili kvalitetne i korisne sadržaje, zanimljive svim generacijama.\nOd 18. maja do 18. juna organizovaće prvi online Evropski filmski festival. Filmovi će biti dostupni na posebnoj online platformi, kojoj će zaintresovani građani moći da pristupe besplatno.\nTakođe online, od 25. maja do 25. juna moći ćete da pratite i kurs o evropskom demokratskom građanstvu, čiji je cilj da kroz neformalno obrazovanje među mladima promoviše koncept evropskih vrijednosti.\nKrajem maja, delegacija EU i ambasade zemalja članica EU u Crnoj Gori će promovisati knjigu, u kojoj su rezidencijalni ambasadori EU podijeliti svoja iskustva iz perioda epidemije korona virusa.\nOve godine, Evropska unija slavi svoj 70. rođendan. Dan Evrope obilježava se svake godine 9. maja, u znak sjećanja na deklaraciju Roberta Šumana, francuskog ministra spoljnih poslova kojom je 1950. godine najavljen projekat pomirenja i ujedinjenja u Evropi – osnivanje Evropske zajednice za ugalj i čelik – koji je vremenom prerastao u Evropsku uniju.


Socijalisti i demokrate u EP: Ne otvarati nova poglavlja sa Srbijom pre obnove demokratije – The Balkantimes Press\n22/06/2020 Balkantimes.Press\t223 Views(EP), Evropski parlament, nova poglavlja, obnova demokratije, Srbija\nGrupa Socijalisti i demokrate (S&D) u Evropskom parlamentu (EP) ocenila je da novi saziv Skupštine Srbije predstavlja “ruganje demokratiji” i pozvala države članice EU da ne otvaraju nova poglavlja u pristupnim pregovorima dok u Srbiji ne bude uspostavljen “dovoljan nivo demokratije”.\nPotpredsednica te druge po snazi grupe u EP, Kati Piri rekla je da jučerašnji izbori u Srbiji “nisu bili reprezentativni” i navela da strahuje da neće sprečiti “dalju eroziju vladavine prava”, navodi se u saopštenju na sajtu S&D.\n“Ovo ne bi trebalo da bude moguće u zemlji koja je kandidat za članstvo u EU. Pozivamo Evropsku komisiju koja vodi pregovore o pristupanju, da istinski analizira šta nije u redu i da izvuče zaključke”, kazala je Piri, potpredsednica S&D za spoljne poslove.\nOna je dodala da Brisel ne treba da otvara nova poglavlja sa Srbijom pre no što “veliki problemi sa stanjem demokratije u toj zemlji ne budu rešeni”.\n“Minimum je da su potrebni slobodni mediji i raznoliki parlament u kojem je predstavljena opozicija. Šokiralo me je što komesar (EU za proširenje Oliver) Varheji u sinoćnoj izjavi nije rekao ni reč o ovim problemima, niti o zahtevu opozicije da izbori budu odloženi za kasniji termin”, navela je Piri.\nPortparol S&D u Spoljnopolitičkom odboru EP Tonino Picula rekao je da će ta grupa održati bliske kontakte sa sestrinskim partijama u Srbiji koje su bojkotovale izbore, dodavši da oni “nikada nisu za bojkot i da smatraju da politička debata treba da bude u parlamentu”.\n“Međutim, uz bojkot vodećih opozicionih partija i uz neuspeh bilo koje opozicione liste da uđe u parlament, uprkos smanjenju cenzusa na tri odsto neposredno uoči izbora, parlament Srbije je izgubio ulogu zakonodavnog tela koje predstavlja celo srpsko društvo”, kazao je Picula.\nOn je naveo da je za sadašnje stanje u Srbiji “najvećim delom odgovorna Evropska narodna partija (EPP) koja je godinama štitila predsednika (Srbije Aleksandra) Vučića, dok je on okretao zemlju ka autokratiji”. Vučićeva Srpska napredna stranka (SNS) je pridružena članica EPP.\n“Pozivamo EPP da konačno razmotri članstvo Vučićeve partije”, dodao je Picula.\nFajon: Nivo demokratije u Srbiji značajno opao posle izbora\nPoslanica S&D Tanja Fajon, predsedavajuća Delegacije EP za odnose sa Srbijom, rekla je da posle jučerašnjih izbora “više nema parlamentarne opozicije” u Srbiji i ocenila da to “dovodi u pitanje legitimitet celokupnog rada novog parlamenta”.\n“Nivo demokratije u Srbiji značajno je opao posle izbora, da ne govorimo o situaciji sa slobodom medija”, kazala je Fajon.\n“O domaćim posmatračima, izborne neregularnosti zabeležene su na pet odsto biračkih mesta, što je više od procenta neregularnosti na parlamentarnim izborima 2016. i predsedničkim 2017. godine”, dodala je Fajon.\nFajon je rekla da je odziv glasača bio znatno manji nego pre četiri godine i da je “ispod 50 odsto, uprkos pritiscima vlade” na građane da izađu na izbore.\n“Kao jedna od posrednica u međupartijskom dijalogu poslanika parlamenta Srbije o izbornim uslovima, sa žaljenjem mogu da kažem da uprkos našim naporima, uslovi nisu bili dovoljni da glavni deo opozicije učestvuje na izborima. Moramo da nađemo nove metode da ih uključimo u novu rundu našeg međustranačkog dijaloga”, navela je Fajon.\nPo do sada obradjenim podacima, na jučerašnjim parlamentarnim izborima u Srbiji cenzus su prešle samo tri liste: koalicija oko SNS, savez Socijalističke partije Srbije i Jedinstvene Srbije, i lista SPAS Aleksandra Šapića. Koalicija oko SNS imaće u novom sazivu parlamenta dvotrećinsku većinu.


Delegati će o budžetu raspravljati na vanrednoj sjednici koja će početi odmah nakon redovne – Prva.ba\nDo kraja današnje redovne sjednice sa četiri glasa protiv iz Kluba Srba (zbog nepostojanja entitetske većine op.a.) oboreno je više od 150 revizorskih izvještaja institucija BiH za 2017. i 2018. godinu.\nRazmatranjem revizorskih, finansijskih i specijalnih izvještaja okončat će se današnja redovna sjednica Doma naroda. Prema najavama predsjedavajućeg Doma Nikole Špirića uskoro bi trebala početi i prva hitna sjednica ovog Doma na kojoj će se po skraćenom postupku raspravljati o usvajanju državnog budžeta za ovu godinu.\nDelegat Zlatan Miletić (Nezavisni delegat) ovom prilikom kazao je da treba pronaći sistemsko rješenje za revizorske izvještaje.\n– Koliko se sjećam samo Ministarstvo vanjskih poslova imalo preko 30 revizorskih preporuka. Postavlja se pitanje da li tamo bilo šta funkcioniše. Imaju zamjerke i za Ministarstvo odbrane BiH, neke su preporuke i nalazi napisani nejasno. Molim vas da kad god imamo priliku da pomognemo revizorima, a da nam se ne dešava da 2017. godine imamo preko 500 preporuka, a 2018. još više i niko ne radi ništa da se ti problemi otklone – poručio je Miletić.\nDelegatkinja Marina Pendeš (HDZ) poručila je da je bitno da postoji partnerski odnos između Ureda za reviziciju Institucija BiH i Parlamenta BiH.\nDelegatkinja Dušanka Majkić (SNSD) ovom prilikom kazala je da se pojedinim institucijama kao greške ubrajaju stvari na koje institucije ni na koji način ne mogu da utiču.\nDelegatkinja Lidija Bradara (HDZ) istakla je da uvijek imamo iste preporuke za pojedine instiucije.\n– Imamo iste preporuke na svim razinama, očito je da u ovom sustavu nešto ne funkcionira. Interesantno nam je da već godinama nema negativnog izvještaja – istakla je Bradara.\nDelegat Amir Fazlić (SDA) istakao je da je teško nešto novo reći po ovom pitanju.\n– Ured za reviziju rade po postojećim zakonima, ali izvještaji se iz godine u godinu ponavljaju. Ponavljaju se greške, ali dešavaju se i neke nove stvari, a čuo sam da je bilo čak i zapošljavanja bez konkursa. Zanimljivo je da nikad niti jedna institucija nije dobila negativno mišljenje. Da li to neko vrši pritisak na Ured za reviziju institucija BiH. Potrebno je zakon koji reguliše oblast revizije popravljati. Ured nije tužilaštvo, ali takve tamo stvari navode međutim niko ne reaguje – kazao je Fazlić.\nDodao je da 90 posto revizorskih izvještaja su isti.\nPodsjećamo, bitnost što hitnijeg usvajanja budžeta leži i u činjenici da je potrebno osigurati 4,2 miliona KM iz državnog budžeta Centralnoj izbornoj komisiji (CIK) za održavanje lokalnih izbora koji su planirani u novembru ove godine.


Telekom prvi u Crnoj Gori u komercijalnoj mreži omogućio brzine do 500 Mbps :: Ekonomija\n20.06.2019 15:30 > 15:19 | Postavio/la: Lejla Hadžimuhović\nCrnogorski Telekom je prvi u Crnoj Gori svojim korisnicima omogućio da na jednoj od najposjećenijih lokacija u Podgorici, u dijelu naselja City kvart kod tržnih centara City Mall i Delta City, surfuju internetom pri brzini od 500 Mbps.\nIz Telekoma poručuju da na ovaj način svojim korisnicima šalju poruku da u njihovoj mreži mogu očekivati samo najbolje na tržištu, i da kroz unapređenje usluge žele da opravdaju njihovo povjerenje.\nPoboljšanim pokrivanjem popularne zone za stanovanje i kupovinu Telekom je nastavio da razvija mrežu, a omogućavanjem superiornih brzina u komercijalnoj mreži korisnicima nudi najveće brzine mobilnog interneta u zemlji.\n„Nakon što smo u martu na testiranju mreže oborili rekord, i u tzv. „živoj“ mreži, odnosno u realnim uslovima postigli brzine od 925 Mbps, dvostruko veće od prethodno izmjerenih u Crnoj Gori, nastavili smo sa razvojem infrastrukture.\nNaši korisnici trenutno uživaju u prednostima najpouzdanije mobilne mreže u Crnoj Gori, o čemu najbolje svjedoči podatak da više od polovine 4G saobraćaja u zemlji prođe kroz našu mrežu.\nKontinuirano se trudimo da odgovorimo na potrebe najzahtjevnijih korisnika, i to na kraju rezultira činjenicom da, prema rezultatima mjerenja Agencije za elektronske komunikacije, objavljenim u aprilu ove godine, imamo zvanično najbržu mobilnu mrežu u Crnoj Gori, kako u gradovima tako i u ruralnim dijelovima zemlje.“ – izjavila je direktorica Tehnike u Crnogorskom Telekomu, Valentina Radulović.\n"Nove brzine od 500 Mbps korisnicima su omogućene korištenjem naprednih tehnologija i modulacija (CA 4x4 MIMO + 256 QAM) koje podržavaju najnovije verzije smartphone uređaja dostupnih Telekomovim korisnicima u T-Centrima i na sajtu www.telekom.me" - zaključuje se u saopštenju Telekoma.


Nova prevara DPS-a: Spremaju ulazak u vladu za dio opozicije, da se lakše obračunaju sa Crkvom i srpskim korpusom! – Borba\nNova prevara DPS-a: Spremaju ulazak u vladu za dio opozicije, da se lakše obračunaju sa Crkvom i srpskim korpusom!\nPojedini djelovi opozicije i vlasti, iza kulisa, uveliko dogovaraju taktiku oko formiranja jedne varijante tehničke vlade, koji DPS planira da ponudi poslije partijskog Kongresa, saznaje Borba.\nUpravo je na tom fonu i premijer Duško Marković najavio da će narednih dana najvjerovatnije precizirati političku ponudu vladajuće partije, koja bi za epilog trebalo da ima “veći stepen konsenzusa na političkoj sceni”.\n“Iza kulisa traju, već neko vrijeme, pregovorio pojedinih opozicionih struktura i djelova vlasti. Plan DPS-a je da skrene priču sa napada na imovinu SPC, tako što će, otvoriti priču oko neke varijante tehničke vlade. Njihov cilj je da anesteziraju opoziciju, da jedan dio prihvati ulazak u tu vladu, kako bi se onda DPS i njihov represivni aparat usmjerio na srpski korpus u Crnoj Gori. Žele da, uvlačenjem nekih opozicionih struktura u vladu, pošalju poruku da su samo Srbi i Crkva smetnja napretku Crne Gore i da oni opstruiraju sve ono što je boljitak za državu”, saznaje naš portal od dobro obaviještenih izvora.\nJavno će DPS otvoriti priču oko tehničke vlade, za koju su, više je jego jasno, zainteresovani samo oni koji teško da mogu da se dohvate cenzusa na izborima.\n“I baš sada, u jeku napada na SPC i najave da će njihova imovina biti oduzeta, otvara se političko pitanje-razgovor oko tehničke vlade. Tako žele da bace kosku među opozicijom, jer neki jedva čekaju da ponovo uđu u vladu, a pod izgovorom da će iz vlade moći da odbrane Crkvu i njenu imovinu, što je još jedna podvala na pomolu, otkriva naš sagovornik.\nTata mi je bio SRBIN\nA onda ukradoh prvi milion\nSad sam tu dje jesam i nikad mi dosta


► Antić: Iz budžeta pola milijarde dinara za energetsku efikasnost\nMinistar rudarstva i energetike Aleksandar Antić izjavio je danas da je Vlada Srbije budžetom za energetsku efikasnost u 2019. godini izdvojila 500 miliona dinara za projekte rekonstrukcije objekata u cilju uštede energije i najavio da će ti projekti biti sprovedeni mahom u nerazvijenim opštinama.\nAntić je novinarima prilikom obilaska klinike "Dr Laza Lazarević" u Padinskoj Skeli kazao da Vlada Srbije sa Vladom Švajcarske i Gradom Beogradom radi na rekonstrukciji te ustanove, a da će ušteda energije biti oko 40 odsto.\n"Uradili smo energentsku rekonstrukciju Osnovne škole 'Olga Petrov', 2.600 kvadratnih metara i bolnicu 'Dr Laza Lazarević'. Te objekte smo podigli na P nivo energetske efikasnosti i na tome mogu da nam pozavide sve države u Evropi", rekao je Antić.\nOn je dodao da je zakonom propisano da objekti imaju C nivo energetske efikasnosti, a da je P nivo iznad tog zakonskog minimuma.\nZamenik gradonačelnika Beograda Goran Vesić kazao je da je Grad pomogao rekonstrukciju klinike "Dr Laza Lazarević" pribavljanjem dozvola i dokumentacijom za legalizaciju, a da su Beogradske elektrane obavljale nadzor.\n"Budžetom za Grad Beograd je predviđena rekonstrukcija pet objekata javne namene. To su škola u Vrčinu, jedna javna ustanova, vrtić, ustanova socijalne zaštite", rekao je Vesić i dodao da će se raditi fasade u gradu zbog uštede energije.\nRadovi na rekonstrukciji bolnice za psihijatrijske bolesti "Dr laza Lazarević" u Padinskoj Skeli počeli su u oktobru 2018. godine, a predviđeno je da budu završeni do 30. aprila ove godine.


Edukacija | Iteccion: Medicinske edukacije\nNegativne posledice stresa na rad zaposlenog coveka može dovesti do emocijalne i telesne iscpljenosti, gubitka osećaja vlastite vrednosti, negativizma, gubitak interesovanja za klijenta, osećaj bespomoćnosti, razdražljivosti, snižen prag tolerancije itd.\nUkoliko uzmemo u obzir saznanja o stresu i efekte koje stres kao takav može prouzrokovati na psihofizičko zdravlje zaposlenog pojedinca, briga o zaposlenom pojedincu ne sme da biti luksuz, već profesionalna odgovornost svakog pojedinca ali i organizacije u kojoj je zaposlen.\nSamim tim, briga za mentalno zdravlje zaposlenih, sa vrlo stresnim zanimanjima kao što su radna mesta koje se odnose na rad sa ljudima nije luksuz već profesionalna obaveza. Organizacija koja se brine o svojim zaposlenima treba da ima planiranje i sprovođenje organizacijskih mera za sprečavanje psihološkog zlostavljanja i smanjenja radnog stresa.\nKontinuirana medicinska edukacija je relativno nov termin koji se prvi put primenio u Zakonu o zdravstvenoj zaštiti Republike Srbije, a preuzeto iz međunarodnih zakona i odredbi o neophodnom medicinskom programu edukacije nakon završenog fakulteta, više i srednje škole. Za razliku od sistema stručnog usavršavanja, koji se praktično završavao stručnom specijalizacijom i/ili užom specijalizacijom, kontinuirana medicinska edukacija (KME) je uvedena u mnogim zemljama sveta, a od 2008. i u Srbiji kao obaveza i potreba za sve zdravstvene radnike.\nDefinicija Kontinuirane medicinske edukacije (KME) glasi:\nKME se sastoji od obrazovnih aktivnosti (učešće na stručnim i naučnim skupovima, učešče na seminarima, kursevima i drugim programima kontinuirane medicinske edukacije) koje služe da se održi, razvije ili poveća znanje, veštine i profesionalna dostignuća i odnosi koje lekar i ostalo zdravstveno osoblje koristi da pruži usluge pacijentima, javnosti ili profesiji. KME predstavlja skup znanja i veština opšte priznatih i prihvaćenih od strane stručne javnosti u okviru osnovnih medicinskih nauka, kliničke medicine i pružanja zdravstvene nege.”\nDefinicija prema Zakonu o zdravstvenoj zaštiti Republike Srbije (član 187.): Kontinuirana edukacija podrazumeva: učešće (npr. zdravstvenih radnika) na stručnim i naučnim skupovima i učešće na seminarima, kursevima i drugim programima kontinuirane edukacije.\nKontinuirana medicinska edukacija (KME) je pravo i obaveza svakog zdravstvenog radnika da se neprekidno stručno usavršava i jedan od uslova za obnovu licence.\nPotreba za KME je nastala kao posledica stalnih novina u medicini kao nauci, kao i uvođenja novih tehnologija u terapiji, dijagnostici i zdravstvenoj nezi. Ona je neophodna (obavezna) za sve zdravstvene radnike, jer obezbeđuje praćenje i reformu obrazovnog i zdravstvenog sistema prema preporukama Svetske zdravstvene organizacije.\nKroz sistem KME obezbeđuje se da najnovija znanja i najsavremenije tehnike lečenja budu prenesene kroz dopunski i stalni oblik internog (usavršavanja unutar matične ustanove) ili eksternog (usavršavanja u drugim ustanovama ili na stručnim skupovima itd.) lekarima i medicinskim tehničarima, i ima za cilj da podigne nivo stručnog znanja i unapredi kvalitet zdravstvenog zbrinjavanja u svim oblicima zdravstvene zaštite i svakodnevnoj praksi.\nNajrasprostranjeniji način prenošenja znanja je preko različitih seminara, stručnih skupova i kurseva, čiji polaznici, u zavisnosti od nivoa i obima prezentiranih znanja kao i postojanja provere stečenih znanja, dobijaju određeni broj poena (bodova) koji se evidentiraju i sabiraju sa prethodno stečenim. Svaki zdravstveni radnik ima obavezu da u određenom vremenskom periodu sakupi odgovarajući broj poena (bodova) kako bi mogao da obnovi licencu i nastavi sa obavljanjem svoje prakse.\nLicenciranje, odnosno izdavanje, obnavljanje i oduzimanje odobrenja za samostalni rad je u Zakonu o komorama zdravstvenih radnika u mnogim zemaljama definisao KME (između ostalog) i kao jednu od obaveza svih zdravstvenih radnika za obnavljanje licence.\nInternacionalni tehnološki i edukativni centar za kontinuirano unapređivanje “ITECCION” u saradnji sa udruženjima, komorama zdravstvenog profila organizuje kontinuirane medicinke edukacije koje su akreditovane i koje nose određene KME poene, odnosno bodove.


Marko Novaković: Ne mogu da živim bez kajaka | Glas javnosti\nPočetna > Sport > Marko Novaković: Ne mogu da živim bez kajaka\nMarko Novaković: Ne mogu da živim bez kajaka BEOGRAD - Olimpijski reprezentativac Srbije, kajakaš Marko Novaković rekao je da mu se život mnogo promenio za deset dana od kad je postao evropski prvak i postao član tima Srbije za Igre u Londonu, za koje nije želeo mnogo da obećava kada je u pitanju rezultat.\nOn je rekao da ne može da živi bez kajaka i da namerava da dugo bude olimpijac.\n"Mnogo mi se promenio život u ovih desetak dana. Trener mi je govorio da mogu da budem evropski prvak. Nije da nisam verovao, ali ipak sam se takmičio protiv svetskih prvaka, a bio sam jedan od mlađih. Dao sam sve od sebe i pobedio. Pre 10 dana niko nije znao za mene, bio sam, a i dalje sam, samo jedan od članova svog kluba, a sada sam mnogo više", rekao je Novaković u Beogradu.\n"Jesam optimista za London - to stoji, pogotovo posle svega što se desilo. Ne bih mnogo da obećavam. Potrudiću se da izborim finale, a za ostalo ćemo videti. Nadam se da će biti okej. Sadam imam više samopouzdanja. Treniraću još jače, pa ćemo videti... Prve su mi Olimpijske igre. za ove prve sam se samo nadao, a za sledeće želim i da osvajam", kazao je ovaj 23-godišnji Bečejac.\nMarko Novaković nije ispunio normu na kvalifikacijama za Igre, ali je bio prvi na listi čekanja. Posle promena kvota za Igre, dobio je mesto u timu za London. Dan posle toga se plasirao u finale i pobedio, postigavši najbolje evropsko vreme u K1 sprintu, deonici na 200 metara.\n"Shvatio sam da mogu da se borim sa njima. Mislim, 200 je lutrija, sve može da košta - vetar, greška na startu... Ovu trku sam izveslao perfektno. Nisam verovao da sam tako izveslao dok nisam pogledao snimak. Sada samo taj osećaj treba da prenesem u London i verujem da će biti dobro", kazao je Novaković.\nPoslednja olimpijska medalja je u Srbiju stigla 1984, iz Los Anđelesa, ali mogućnost osvajanja nove medalje posle 28 godina nije jedan od glavnih motiva za Novakovića, već pre svega ljubav prema kajaku.\n"Ja ne gledam to tako. Ja kajak volim, stvarno volim. Ne mogu da zamislim dan bez toga da ne sednem i samo proveslam ili budem tamo sa društvom. Ne znam kako je ostalima. Bitno jeste... Mi smo na ovom takmičenju dobili trke sa nekim rivalima koji su bili nezamislivi pre godinu-dve dana. Nismo pojmili da možemo da im budemo blizu, a ne da ih pobedimo. Dobili smo iz naše vere i srca, dali smo sve od sebe i videli da možemo, zaista možemo da se borimo sa njima u klinču", rekao je on.\nSrbija nije imala nijednog predstavnika pre četiri godine u Pekingu, a sada ih ima 12. Novaković je kazao da mu je mnogo značila podrška Olimpijskog komiteta Srbije i programi u kojima je radio.


Kreativni proces TCFT programa daruje nove performanse\nHome / Srebrenica•Bratunac / Manifestacije / Kreativni proces TCFT programa daruje nove performanse\nPrvi Internacionalni kulturni i umjetnički program “The Complete Freedom of Truth / Potpuna sloboda istine” svakim danom donosi nove umjetničke inspiracije mladih koji zajedno rade i kreiraju nove performanse.\nOno što je planirano to već, može se reći, tokom 18 dana je i urađeno a to je:\n“Projekt će voditi kroz proces omladinskih razmijena i mobilnost mladih radnika baziran na neformalnom učenju. Kombinacija najviših kvaliteta kulturnih i umjetničkih praksi, inspirisana i potpomognuta visoko darovitim i iskusnim partnerima, praktičarima i umjetnicima, dovešće do uspostavljanja međunarodne mreže društveno angažovanih mladih lidera i kulturnih organizacija sa dugotrajnim uticajem na lokalnom, nacionalnom i međunarodnom nivou. Cilj projekta je da podigne svijest i ohrabri viziju ravnopravnog, inkluzivnog i istinski demokratskog društva”, rekla je Tina Ellen Lee, koordinatorica projekta, umjetnička direktorica Opere Circus iz Velike Britanije i dobitnica nagrade za Građanku Evrope u 2015. godini.\nPored institucija, pozorišta, muzičara i umjetnika imali smo priliku pratiti proces pripreme mnogih performansa koji će sutra biti prikazani o čemu vas uskoro više informišemo.\nVeć 22. avgusta razgovaraće se o prvom festivalu, utiscima, inspiracijama i pripremama za naredni koji se održava u Devon, Velika Britanija.\nViše o kreativnim procesima pogledajte u galerijia a mnogo više fotografija potražite na našoj zvanično Fb stranici.


Njemačka je spremna prihvatiti bh. proizvode | Prijedor24.com - Više od informacije!\nPočetna Vijesti Njemačka je spremna prihvatiti bh. proizvode\nNjemačka je spremna prihvatiti bh. proizvode\nPredsjedavajući Vijeća ministara Bosne i Hercegovine (BiH) Denis Zvizdić nakon susreta sa njemačkom kancelarkom Angelom Merkel je izjavio kako je Njemačka jedan od najvažnijih vanjskotrgovinskih partnera Bosne i Hercegovine, javlja Anadolu Agency (AA).\nZvizdić je ukazao na četiri prioriteta Vijeća ministara BiH, a to su integracija u NATO, ekonomski razvoj BiH, pitanje jačanja pravne države i sigurnosti, ali i jačanje regionalne saradnje.\nPoručio je kako su najvažniji politički ciljevi bile i ostale evropske integracije BiH.\n-Mogu da kažem da bez njemačke incijative koja je već 2014. pokrenuta ne bi bilo moguće da se današnji evropski procesi u BiH otvore – pojasnio je Zvizdić.\nDodao je kako je BiH odlučna da ostane na evropskom putu i te da je to najznačajniji vanjskopolitički prioritet za koji ne postoji alterantiva u BiH.\nZvizdić je izjavio kako će BiH brzo dati odgovore na dodatna pitanja koja je EU uputila i naveo kako je moguće ostvarivanje statusa kandidata u trenutnom sastavu Evropskog parlamenta, što je jedna od najvažnijih poruka koje je BiH poslala kada je riječ o svom evropskom putu.\n-Drugi najvažniji prioritet je aktiviranje MAP-a, važno za članstvo u NATO savezu. Aktiviranje MAP-a je važna poruka za jačanje mira i sigurnosti u BiH, ali i cjelokupnom regionu Zapadnog Balkana – dodao je Zvizdić.\nPoručio je i kako su svi vitalni ekonomski parametri stalno u porastu u BiH i da se ekonomski procesi odvijaju u dobrom pravcu. Ipak, istakao je kako su potrebne još mnoge reforme koje će morati biti realizirane u predstojećem periodu.\n-Njemačka je jedan od najvažnijih vanjskotrgovinskih partnera. Vanjskotrgovinska razmjena iznosila je milijardu i 750 miliona eura tokom ove godine. Želimo ostvariti više od dvije milijarde eura trgovinske razmjene – dodao je Zvizdić.\nKazao je kako BiH raspolaže dobrim prirodnim resursima, obrazovanom radnom snagom na čemu se može izgraditi ekonomski razvoj zemlje.\n-Naravno da želimo i dalje da privlačimo strane investitore. Njemačke investitore pozivamo da investicije nastave u BiH. Njemačka je uvijek bila na listi tri najvažnija ekonomska partnera za BiH i iskreno se nadam da će to i u budućnosti tako ostati – kazao je Zvizdić.\nZvizdić je rekao kako je razgovarano o tome šta je BiH uradila u proteklom periodu kada je riječ o nekoliko stvari.\n-Jedna od pozitivnih stvari je i naša borba protiv pranja novca, protiv finansiranja terorizma, a i održavanja mira u proteklih nekoliko godina, ali tu su nam i dalje potrebne reforme – pojasnio je Zvizdić.\nIstakao je kako će BiH morati usvojiti novi krivični zakon koji ustvari treba da se harmonizuje s međunarodnim standardima kako bi bila uspješna borba protiv kriminala.\n-Njemačka ostaje i bila je do sada najvažniji ekonomski, društveni, kulturni, iskreni partner BiH i u BiH imate iskrenog prijatelja i mi cijenimo ono što ste za nas učinili – dodao je Zvizdić.\nGovoreći o migracijama u BiH, Zvizdić, se zahvalio EU na pruženoj pomoći, te naglasio kako BiH želi biti sastavni dio integralnog evropskog rješenja. Zvizdić je kazao kako je činjenica da migranti ne žele ostati u BiH, nikome od njih nije odobren azil i da oni teže ka putu prema EU.\nUpitan za situaciju u Turskoj Zvizdić je kazao kako je ta zemlja u odnosu na BiH uvijek bila prijateljski orjentisana i da se nije miješala u unutrašnja pitanja, niti je bila protivnik evropskih i NATO integracija BiH.\nZvizdić upitan o tome da li je razogovarano o koracima u povećanju vanjskotrgovinske razmjene, ponovio je kako je u posljednjih sedam godina Njemačka najvažniji vanjskotrgovinski partner BiH.\n-U prvih šest mjeseci ove godine je ta ekonomska saradnja, dostigla milijardu eura i ostvarit ćemo do dvije milijarde eura. Pokrivenost izvoza uvozom je 90 posto, a to govori o izbalansiranom odnosu – dodao je Zvizdić.\nKazao je kako to govori da je Njemačka spremna da prihvati bh. prozivode. Osvrnuo se i na niz koraka koje je potrebno poduzeti kako bi se stvorili bolji uslovi za investiranje u BiH.


BANKE – Page 621 – Bankar.me\nPrekonoćne pozajmice komercijalnih banaka od ECB-a kliznule na nulu\nFebruary 12, 2013 BANKE, SVE VIJESTI, SVIJET 0\nPrekonoćne pozajmice komercijalnih banaka od Evropske centralne banke kliznule su na nulu, pokazali su u ponedjeljak podaci centralne monetarne institucije eurozone, signalizirajući stabilan oporavak tržišta novca u ovoj godini.\nRekordni gubitak slovenačkih banaka u 2012.\nFebruary 12, 2013 BANKE, REGION, SVE VIJESTI 0\nSudeći po otpisima u decembru, prošlogodišnji gubitak slovenačkih banaka iznosio je rekordnih 600 do 650 miliona eura. Rezultati otpisa u decembru, koji još nisu konačni, iznosili su 470 miliona eura, što je 46 miliona eura više nego u decembru 2011. Ukupni troškovi otpisa i rezervacija iznosili su gotovo 1,5 milijardi eura te …\nUdruženje Efektiva je podnijelo prvu kolektivnu tužbu u istoriji srpskog pravosuđa. Tužba će pokušati da obori primjenu valutne klauzule u švajcarskim francima, kao i da potvrdi dosadašnje prvostepene presude u korist klijenata, zbog jednostranog mijenjanja kamata i marži. Tužbom podnijetom protiv tri banke se traži zaštita kolektivnih interesa bankarskih klijenata. …\nMMF će pružiti tehničku podršku Ministarstvu finansija\nFebruary 12, 2013 BANKE, CRNA GORA, SVE VIJESTI 0\nPredstavnici Međunarodnog monetarnog fonda MMF izrazili su spremnost da pruže tehničku podršku Ministarstvu finansija u formulisanju i primjeni mjera koje za cilj imaju jačanje fiskalnih pozicija Crne Gore. To je saopšteno nakon sastanka ministra finansija Radoja Žugića sa delegacijom MMF-a, koju predvodi Nadeema Ilahi, šef misije za Crnu Goru.\nBarkliz ukida 2.000 radnih mjesta\nPosrnula britanska banka Barkliz će vjerovatno ukinuti 2.000 radnih mjesta u sektoru za investiciono bankarstvo i smanjiti godišnje troškove za 2,3 milijarde eura, prenijeli su danas britanski mediji.\nMFI odlučile da budu konkurentnije: Kamata manja za 4%\nMikrokreditna finansijska institicija Alter Modus planira da u ovoj godini plasira klijentima 13,5 miliona eura, što je pet odsto više nego prošle godine, kao i da snize efektivnu kamatnu stopu (koja uključuje sve troškove kredita) za dodatnih četiri odsto.\nErste banka i ove godine podržava program za studente “Best of South-East“\nErste bank AD Podgorica podržaće i ove godine „Best of South-East“, program razvoja i obrazovanja za talentovane i posvećene studente iz regiona, koji sprovode Steiermärkische Sparkasse Bank i Univerzitet u Gracu. Program “Best of South-East“ je namijenjen studentima završne godine osnovnih i postdiplomskih studija Pravnog i Ekonomskog fakulteta sa Univerziteta …\nKamate u Srbiji među najvišima u regionu i Evropi\nFebruary 11, 2013 BANKE, REGION, SVE VIJESTI 0\nBanke u Srbiji i regionu posluju duplo profitabilnije od svojih konkurenata u zapadnoj Evropi. Sa prosečnim prihodom na kapital od čak 10,9 odsto, ne iznenađuje što najveći broj njih ne napušta region, uprkos recesiji, povećanoj nezaposlenosti, slaboj kupovnoj moći stanovništva, pa čak i brzorastućem broju teško naplativih kredita. Pogled na …\nŠarići preko CKB-a oprali pola miliona eura\nSpecijalno tužilaštvo Srbije, u saradnji sa Upravom za sprečavanje pranja novca, otvorilo je novu istragu protiv Darka i Duška Šarića, zbog pranja para preko Crnogorske komercijalne banke, potvrđeno je Danu u MUP-u Srbije. Šarići su preko te banke tokom 2009. godine oprali preko pola miliona eura, koje su namjeravali da ulože …\nLajović: Otkupljeno više od 12 miliona eura\nDirektor Investiciono-razvojnog fonda (IRF) Dragan Lajovićkazao da je za ovu godinu ta institucija opredijelila deset miliona eura, ali postoji mogućnosti da ovaj iznos bude i dvostruko veći, pišu Dnevne novine. “S obzirom na multiplikativan efekat obrta faktoringa, u IRF-u očekujemo da će ovaj iznos biti i veći, i eventualno dostići nivo …\nECB zadržala rekordno nisku kamatnu stopu\nFebruary 11, 2013 BANKE, SVE VIJESTI, SVIJET 0\nEvropska centralna banka zadržala je u četvrtak referentnu kamatnu stopu na istorijskom minimumu od 0,75 odsto, uprkos zabrinutosti oko sporog privrednog rasta i snage eura. Tržišta nisu ni očekivala da će Centralna banka ublažiti troškove zaduživanja u eurozoni ovog mjeseca, ali analitičari navode da bi voljeli da čuju šta će …\nBankari vjeruju penzionerima\nFebruary 10, 2013 BANKE, CRNA GORA, SVE VIJESTI 0\nUdio nenaplaćenih penzionerskih kredita u lošim kreditima koji prelaze 300 miliona eura je zanemarljiv, jer se administrativne zabrane redovno izvršavaju preko Fonda PIO, kazali su Danu iz Udruženja banka. Iz Udruženja su naveli da veliki broj penzionera prima penziju preko banaka i prepoznati su kao najuredniji klijenti.\nPage 621 of 752« First...590600610«619620621622623 » 630640650...Last »


Bobić: Potreban nam je interdisciplinarni evropski master program u oblasti studija migra\nU zemljama centralne i istočne Evrope, migracije u nastavi su uglavnom zastupljene na pojedinačnim kursevima, u okviru pojedinačnih naučnih disciplina: socijalne demografije, geografije, zatim prava, političkih studija i studija bezbednosti. Uglavnom se sprovode na nacionalnom jeziku i takoreći nema kurseva na stranim jezicima. Teritorijalno, uglavnom se odnosi na prostor nacionalne države, ili eventualno na neki evropski prostor - navela je profesorka Mirjana Bobić sa Filozofskog fakulteta u Beogradu, koja je predstavila rezultate projekta "Analiza nastave migracija u Srbiji i Evropskoj uniji", na konferenciji "Unapređenje znanja i razvoj veština u nastavi migracija".\nBobić je govorila o prvim rezultatima na projektu, koji su vezani za izradu nacionalnih izveštaja. Prema njenim rečima, jedan se odnosio na mapiranje dosadašnje ponude kurseva i programa na visokoškolskim institucijama na svim partnerskim univerzitetima, dok je drugi nacionalni izveštaj bio malo kompleksiniji i odnosio se na istraživanje i analizu nacionalnog konteksta, to jest statistiku migracija, normativni okvir vezan za upravljanje politike u oblasti migracija i integraciju migranata.\n- Posebno smo sproveli jedno istraživanje sa vladinim i nevladinim sektorom u zemlji, kao i naši partneri, koje je bilo vezano za ispitivanje spremnosti diplomiranih stručnjaka u oblasti migracija da se uključe na tržište rada, odnosno da vidimo šta je to što su prednosti i dobre strane, a šta je to što nedostaje u njihovom univerzitetskom obrazovanju - objasnila je Bobić.\nOna je navela da je kao rezultat ta dva izveštaja nastao jedan komparativni izveštaj na nivou konzorcijuma, koji je zapravo ukazao na te dobre, ali i loše strane, odnosno nedostatke u postojećim univerzitetskim kursevima i programima.\n- Pokazao je zapravo da nam je potreban jedan interdisciplinarni evropski master program u oblasti studija migracije, koji bi bio i transsektorski, dakle povezivao i akademiju i privredu, odnosno državne ustanove i nevladin sektor - kazala je Bobić.


MIHAJLOVIĆ (ZELENA STRANKA): Imamo program za bolji i kvalitetniji život u Beogradu\nFoto: Zelena stranka/Promo\npozvali građane da glasaju\n01.03.2018. 14:08h 01.03.2018. 14:08h\nBEOGRAD - Potpredsednik Zelene stranke Saša Mihajlović rekao je da su mnoge stranke, i one na vlasti i one u opoziciji, imale svoju šansu, i poručio da ta stranka ima konkretan program za bolji i kvalitetniji život u Beogradu.\nKako se navodi u saopštenju, Mihajlović je pozvao građane da glasaju za Zelenu stranku jer, kako kaže, imaju jasnu socijalnu politiku i jasan program zapošljavanja.\n"Beograđani i te kako umeju da prepoznaju kvalitet koji nudimo. Znaju tačno i zašto su na izborima, priliku da učestvuju, dobile i neke fiktivne zelene stranke i liste. I znaju da je jedina prava zelena politika u Srbiji, politika koju zastupa Zelena stranka", navodi se u saopštenju.\nČABRADI: Zelena stranka je stranka novih ljudi koji tek dolaze\nČABRADI (ZELENA STRANKA): ZSS podmetnuta stranka da nam odvuče glasove\nSaša MihajlovićZelena strankabeogradski izborilokalni izbori


23.09.2020 / 15:47 BiH - Ministar sigurnosti BiH\nMinistar sigurnosti BiH Selmo Cikotić izjavio je danas u Zvorniku da su aktivnosti koje su u posljednje tri sedmice preduzete dale efekat na smanjenju broja ulazaka migranata u BiH.\n"Zadovoljni smo ovim informacijama, ali i dalje svjesni izazova koje imamo u smislu kontrole istočne granice BiH, koju preduzimamo radi podizanja mjera koordinacije svih agencije za primjenu zakona, kako bismo podigli kvalitet te kontrole i još više smanjili broj ulazaka migranata na ove prostore", rekao je novinarima Cikotić.\n"U tom smislu jako me raduje spremnost koju sam prošle sedmice čuo od ministra unutrašnjih poslova Republike Srpske Dragana Lukača, koju vidim i kod predstavnika Agencije za istrage i zaštitu BiH i Direkcije za koordinaciju policijskih tijela, jer su to strukture koje u okviru međuagencijske saradnje značajno pomažu Graničnoj policiji u kontroli granice", istakao je Cikotić.\nKomandant Eufora u BiH Rajnhard Trišak rekao je da je glavni razlog ove posjete da dobije detaljne informacije iz prve ruke o situaciji s migrantima na ovom području.\n"Nakon niza sastanaka sa ministrom bezbjednosti i direktorom Granične policije, mislim da imam veoma dobar uvid i da razumijem potrebe Granične policije", rekao je Trišak i dodao da je spisak osnovnih potreba Granične policije, koji je dobio, već proslijedio u Brisel.\n"Ukazali smo na probleme s kojima se naši sugrađani susreću kada je riječ o migrantima koji u sve većem broju prelaze na ovo područje u grupama od 20, 30 ili više, naročito noću, što čini situaciju vrlo ozbiljnom", rekao je Stevanović.\n"Ovaj prelaz sada samo mogu da prelaze stanovnici Zvornika i Malog Zvornika, dok građani iz drugih dijelova BiH i Srbije to ne mogu, pa je potrebno podići nivo kategorije prelaza da bi preko njega mogli nesmetano da prelaze građani ove dvije zemlje sa urednim dokumentima", napomenuo je Stevanović.